
Cuvânt înainte 


„A trăi o viaţă nu-i lucru de glumă”!, spune înţelepciu- 
nea poporului. Unuia îi sunt toate căile largi din copilărie, 
altuia calea îi este îngustă şi semănată cu spini; unul toată 
viața se îmbogățește pentru sine, altul pentru oameni. De- 
spre unii ca aceştia, care şi-au dăruit viaţa lui Dumnezeu 
şi oamenilor, Solomon zice: „Calea drepţilor e ca zarea 
dimineţii ce se măreşte mereu până se face ziua mare” 
(Pilde 4, 18). Aceste cuvinte se potrivesc mai mult decât 
toate vieţii acestui bineplăcut al lui Dumnezeu, Preacu- 
viosului ieroschimonah Amfilohie, fiindcă mulți oameni 
au ajuns să-şi descopere calea mântuirii datorită întâlnirii 
cu el. Înţelepciunea, smerenia, iubirea față de oameni, 
dragostea sinceră față de Dumnezeu, tămăduirile bolilor 
trupeşti şi sufleteşti l-au însoțit întotdeauna pe starețul Io- 
sif (în schimă Amfilohie) în calea lui, deloc uşoară, către 
Hristos. 

Orice convorbire cu el atât în timpul vieţii, cât şi după 
adormirea lui, prin rugăciune, face ca sufletul oricărui om 
să trăiască sentimente de înviere a credinței în Dumnezeu 
şi de înnoire morală, duhovnicească, aşa cum n-au mai 
fost trăite până atunci. Fiind dăruit cu înțelepciune smeri- 
tă de Dumnezeu, Preacuviosul de multe ori lua asupra sa 
păcatele celor de pe pământ, pentru ca astfel să-i uşureze 


! Proverb rus. Mot-ă-mot s-ar traduce : „a trăi o viață nu-i acelaşi 
lucru cu a trece un câmp“ (n.tr.). 


şi să-i înveţe, după cum spune şi părintele Paisie Aghiori- 
tul, să trăiască asemenea albinelor care se îndreaptă spre 
orice floare frumos mirositoare pentru a culege din ea 
mierea şi a o aduce oamenilor. Alegându-şi calea mântui- 
rii prin monahism, cunoscând în Hristos „toate comorile 
înţelepciunii şi cunoașterii”, prin darul lui Dumnezeu să- 
vârşea minuni, câteodată neînțelese de cei puțini credin- 
cioşi: izgonea demoni şi, prin rugăciunile şi dragostea sa 
față de cei suferinzi, vindeca bolile trupeşti în fața cărora 
medicina era neputincioasă, învia pe cei morți. „Lumea 
nu-i poate încape, căci cine dintre mireni a săvârşit vreo- 
dată minuni? Cine a înviat pe cei morţi? Cine a izgonit 
demoni? Nimeni. Toate acestea sunt cununi de biruință a 
monahilor...” (Scara, cap. 2). Sfântul Amfilohie a tăinuit 
atât cât s-a putut cea mai mare parte a faptelor sale făcute 
în numele Domnului. Însă printr-o cercetare amănunțită 
s-a constatat că starețul Iosif avea darul de a tămădui prin 
minuni. 

Orice cititor atent, căruia noi îi propunem să citească 
viaţa sfântului Amfilohie al Lavrei Poceaevului, compa- 
rându-şi viața cu a acestuia, fără să vrea îşi va da seama 
de propria sa formare duhovnicească. Dă, Doamne, ca pă- 
mântul nostru să se umple cu astfel de asceţi, iar noi, co- 
piii noştri, nepoții şi strănepoții să ţinem drept steagul lui 
Hristos și să urmăm lor, păzind poruncile Domnului până 
la sfârşitul vieții noastre pământeşti. 


ł Vladimir, Episcop de Poceaev, 
Vicar al Mitropoliei Kievului 


Viaţa Sfântului Amfilohie 


„Să facem pentru mântuirea noastră 
ceea ce ține de noi, iar Dumnezeu negreşit 
va face ceea ce ține de El” 


Sfântul Ioan Gură de Aur 





ntr-o vale plină de pace, aşezată între nişte dea- 
luri nu prea înalte şi coline de o deosebită fru- 
musețe, în satul Iloviţa Mică din regiunea Şum- 
şcina, în familia lui Varnava Golovatiuc, pe data de 27 
noiembrie 1897 s-a născut un fiu, numit la botez Iacov, în 
cinstea măritului mucenic Iacov Persul. 

Iacov şi-a petrecut copilăria în liniştea satului, în mij- 
locul minunatei naturi a Ucrainei, departe de zgomotul şi 
agitația oraşelor. Pacea şi armonia care domnea în familia 
Vamavei Golovatiuc s-au transmis şi micuţului Iacov. Au 
crescut cu toții în frică de Dumnezeu, şi fiii, şi fiicele, şi 
nepoţii. Cei mai mici se purtau cu deosebit respect față de 
cei mari, ajutându-i la lucrul de pe câmp şi din gospodărie. 

Varnava, fiind tată a zece copii, a fost nevoit să înveţe 
mai multe meserii: făcea roți pentru căruţe, calapoade, 
andrele, sănii, şi, pe lângă aceasta, era priceput în tratarea 
luxaţiilor. Nu o dată era chemat să trateze bolnavi la dis- 
tanțe de zeci de kilometri. De multe ori era nevoit să-i în- 
grijească rămânând chiar şi până la douăzeci de zile lângă 
patul bolnavului, până la însănătoşirea lui. Iacov obişnuia 
să-şi ajute tatăl în cazurile în care era nevoie de îndrepta- 
rea oaselor fracturate, operațiune care provoca de obicei o 
durere insuportabilă. 

Mama lui Iacov, Ana, era o femeie cu frică de Dumne- 
zeu, smerită, iubitoare de Biserică și rugăciune de care nu 
se lepăda nici în timp ce lucra pe câmp. Când întâlnea 
vreun preot i se închina cerându-i binecuvântare, socotin- 
du-i pe toţi preoții sfinți. Când era deja igumen, părintele 

Iosif spunea: „Eu cred că mama mea este în Împărăţia lui 
Dumnezeu!” Din păcate a murit prea devreme; ar fi fost 
fericită să-şi vadă fiul preot. 

Din fragedă copilărie, Iacov, cufundat fiind în grijile 
gospodăriei, a văzut evlavia părinţilor care nici din casă 
nu ieșeau fără rugăciune şi a pus în inima lui ceea ce era 
mai bun şi mai sfânt. 

În anul 1912, Iacov Golovatiuc, ajungând la vârsta 
bărbăţiei, a fost înrolat în armata Țarului. În timpul Pri- 
mului Război Mondial a luptat în regimentul 165 în ora- 
şul Luţk, fiind trimis apoi împreună cu regimentul său în 
oraşul Tomsk. A făcut parte din unitatea sanitară din Si- 
beria, unde tânărul soldat împlinea sarcinile unui infir- 
mier, după care a ajuns pe front, în prima linie, unde cei 
mai dragi prieteni mureau pe câmpul de luptă, nu o dată 
fiind faţă în față cu moartea, căzând în cele din urmă — 
prizonier. 

Nemţii l-au trimis în munţii Alpi. Acolo Iacov a muncit 
trei ani la un fermier. Împlinind fiecare lucru cu stăruință şi 
supunere creştinească, Iacov a câştigat încrederea şi dra- 
gostea stăpânului său, aşa încât acesta era hotărât să-l în- 
soare cu fata sa. Însă tânărul, tânjind după plaiurile natale, 
în 1919 îşi realizează dorința inimii sale şi evadează. Cu 
ajutorul unor oameni buni trece granița şi se întoarce în 
satul său. Căldura duhovnicească din casa părintească i-a 
încălzit din nou sufletul, şi zilele au început să curgă în rit- 
mul obișnuit. Îi ajuta şi pe cei bolnavi care-i cereau ajuto- 
rul. Urmând obiceiul din bătrâni, Iacov, un bărbat plăcut şi 
cu voce frumoasă, a început să se gândească la însurătoare. 
A cerut mâna unei fete care semăna cu o floare, înfrumu- 
seţată prin bunătate şi tinerețe, însă Dumnezeu judeca alt- 
fel lucrurile. Discuţia pe care a avut-o cu preotul din sat a 
îndreptat calea tânărului către o altă direcţie. 


10 


Cunoscând lumina, gustând din nenorocirea frontului şi 
a prizonieratului, Iacov a înţeles în adâncul sufletului său 
că viaţa este o continuă luptă, în care diavolul luptă cu 
Dumnezeu, iar câmpul acestei lupte, după cuvintele lui 
Dostoievski, este inima omului. Şi în această luptă nu pu- 
tem rezista dacă în pământul smereniei din inimă nu sunt 
semănate semințele harului, adăpate de lacrimile pocăinței. 

În anul 1925, Iacov Golovatiuc, alegând calea îngustă 
a mântuirii prin monahism, vine în Lavra Poceaevului. 
Noul frate îşi împlinea cu multă dragoste toate ascultările 
puse înainte. Ca şi acasă, el făcea sănii, roți, cânta la stra- 
nă, socotindu-se pe sine cel mai păcătos şi mai nevrednic 
dintre toți. 

În luna februarie a anului 1931, stând lângă sicriul sta- 
rețului, Iacov şi-a dat seama deodată de deşertăciunea şi 
de nimicnicia acestei vieți. „Omul ca iarba, zilele lui ca 
floarea câmpului, aşa va înflori”. Moartea este inevita- 
bilă! Chiar de ai fi tu înțelept sau bogat, puternic sau slab 
— moartea este pentru toți. Toţi în pământ ne vom în- 
toarce, toți țărână vom fi. Şi ce este dincolo de mormânt? 
Veşnicia, chinurile? Acest gând a fost zguduitor pentru 
el. Era ca şi cum s-ar fi trezit din somn. Dorea cât mai re- 
pede să-şi curețe sufletul, să lepede lanţurile păcatului şi 
să înceapă o viaţă nouă. În clipele sărutării de pe urmă, 
când abia începuseră să arunce pământ peste mormântul 
stareţului, fratele Iacov a ieşit în faţă şi a început să-şi 
mărturisească păcatele în public, cerându-și iertare de la 
Dumnezeu pentru întreaga viață păcătoasă pe care a tră- 
it-o până în acel moment. Mărturisirea înflăcărată a tână- 
rului i-a impresionat şi i-a zguduit pe toți, acest moment 
rămânându-le în inimă pentru toată viaţa. 

Trecând prin toate încercările monahismului, pe data 
de 8 iulie 1932, cu binecuvântarea episcopului său, fratele 

Iacov Golovatiuc a fost tuns în monahism cu numele de 
Iosif. 

- la 21 septembrie 1933 a fost hirotonit de episcopul 
Antonie ca ierodiacon; 

— la 27 septembrie 1936 a fost hirotonit de episcopul 
Dionisie întru ieromonah; 

— la 1 iulie 1941 a primit distincţia de a purta de 
bederniță. 

— la 3 octombrie 1941 i s-a încredinţat ascultarea de 
ajutor de iconom; 

— la 26 octombrie 1941 a fost decorat cu cruce de me- 
rit; 

— la 10 mai 1951 a fost rânduit ca ajutor la paza Urmei 
Maicii Domnului; 

~la 18 iulie 1952 a fost numit pomicultor al livezii din 
Lavră, fiind eliberat de ascultarea precedentă; 

- la 24 februarie 1953 a fost ridicat la treapta de 
igumen; 

- la 4 mai 1954 împlineşte ascultare la pangar; 

- la 24 noiembrie 1955 este eliberat de ascultarea de 
mai înainte şi rânduit să cânte la strană; 

- la 6 aprilie 1957 este numit duhovnic al închinători- 
lor care veneau în Lavră; primeşte dreptul de a purta 
Cârjă, 

- la 25 ianuarie 1959 primeşte ascultarea de a vinde 
lumânări în bisericile Lavrei; 

— din 1959 până în 1962 a împlinit ascultarea de du- 
hovnic ş.a. 


Părintele Iosif a absolvit cursul complet al Şcolii Teo- 
logice din Lavra Poceaevului. 

Împlinind diferite ascultări şi lucrări în Lavră, părin- 
tele Iosif îi vindeca pe cei bolnavi, făcându-se cunoscut 

mai ales prin tratarea luxaţiilor. I se aduceau bolnavi din 
toate părțile; numărul acestora nu se micşora nici ziua, 
nici noaptea. Cu binecuvântarea stareţului Lavrei, s-a 
aşezat în casa de la poarta cimitirului de monahi, unde 
împreună cu monahul Irinarh a trăit aproape douăzeci de 
ani. Mulţi copaci şi pomi roditori, care pot fi văzuţi şi 
acum, au fost sădiţi de părintele. 

Foarte mulţi bolnavi erau aduşi la părintele Iosif. Câ- 
teodată, întreaga stradă Lipovaia era blocată de căruțe 
(erau chiar şi 100). În vremea stăpânirii poloneze, trata- 
mentul acordat de un medic polonez era foarte scump, 
motiv pentru care oamenii simpli veneau să se tămăduias- 
că la părintele Iosif. El îi vindeca pe toţi, fără a cere vreo 
plată. Şi de multe ori oamenii îi aduceau ca mulțumire 
mâncare. 

Petrecând zile şi nopți în muncă şi rugăciune, părintele 
Iosif creştea cu duhul, înălțându-se din putere în putere. 
Cu toate acestea, multe dintre faptele şi luptele sale du- 
hovniceşti rămâneau tăinuite. Smerindu-şi trupul său prin 
post şi priveghere, sfântul şi-a omorât poftele şi patimile 
trupului, supunându-şi cele mai mici mişcări ale minţii şi 
inimii, „călăuzirii prin duh”. Închinându-şi viața slujirii 
lui Dumnezeu şi aproapelui, părintele Iosif a păzit credin- 
ţa puternică şi dragostea vie, primind de la Dumnezeu da- 
rul cunoaşterii cu duhul şi al facerii de minuni. 

Slavă lui Dumnezeu, care a dăruit lumii un astfel de 
părinte, tămăduitor al sufletelor şi al trupurilor, care şi-a 
umplut inima de dragoste și compătimire faţă de cei sufe- 
rinzi. El tămăduia pe cei bolnavi, izgonea demoni, celor 
surzi le dăruia auzul, celor orbi vederea, celor suferinzi 
mângâiere. Câte lacrimi a revărsat starețul în rugăciunile 
sale, câte scârbe a primit în inima sa, plângând cu cei ce 

plâng, dăruind cu toate acestea tuturor pacea, revărsând în 
inimile multora bucurie şi nădejde! 

Părintele Iosif îşi amintea cum, la începutul celui de-al 
Doilea Război Mondial, pe când se odihnea pe o căpiță de 
fân într-o după-amiază, a auzit clar vorbindu-se în nemțeş- 
te, tropăit de paşi şi zgomot de arme. Trezindu-se, s-a uitat 
împrejur, dar nu era nimeni. Împreună cu ieromonahul Iri- 
narh a rămas uimit: oare ce puteau însemna acestea? Au 
înţeles abia seara când nemţii au intrat în Poceaev. Astfel, 
pentru prima dată i-a descoperit Dumnezeu viitorul ca pre- 
zent, Şi, din acel moment, părintele Iosif va cunoşte, potri- 
vit propriilor sale cuvinte: „cine este cel ce va veni la mine, 
de ce este el bolnav şi cât mai are de trăit”. 

Către sfârşitul războiului, la părintele Iosif la cimitir 
începeau să vină colaboratori ai GPU? şi diferiţi bandiți. 
Primii credeau că îi ajută pe bandiți să se ascundă, ceilalți 
vedeau în el un colaborator al GPU; deopotrivă stăruiau 
să scape de el cu orice preț. Într-o seară au venit la el niş- 
te oameni necunoscuţi, care l-au legat de o targă şi l-au 
dus, intenționând să-l arunce într-o prăpastie. Cei ce au 
văzut acestea au protestat, însă părintele Iosif le-a zis: 
„departe nu mă vor duce”. Şi iată minune! Domnul nu a 
îngăduit prigonitorilor să-şi bată joc de alesul Său. În 
drum spre Lavră unul a orbit, altuia i-a paralizat mâna, 
celui de-al treilea piciorul. Atunci ei strigau, cerându-și 
iertare de la părintele Iosif, şi l-au dezlegat. El i-a binecu- 
vântat şi i-a slobozit cu pace. 

Nepocăindu-se şi neînţelegând minunea, au venit din 
nou, însă, de data aceasta, la o „discuţie”. În acelaşi timp, 


2 GPU (Glavnoe Politiceskoe Upravlenie — Direcţia Politică Prin- 
cipală) — unul din avatarurile „poliţiei politice” comuniste. 

au adus starețului o îndrăcită legată de o scară. Dezle- 
gând-o, s-au înfricoşat pentru că era violentă. Fiind elibe- 
rată, femeia a sărit cu pumnii asupra părintelui Iosif, aco- 
perindu-l cu lovituri puternice, până când, slăbită, a căzut 
la pământ. Preacuviosul nu se apăra şi nici măcar nu în- 
cerca să se ferească de lovituri — stătea tăcut şi se ruga. 
Inima lui, departe de a se mânia sau înrăi, se umplea de 
milă şi compătimire văzând făptura lui Dumnezeu chinui- 
tă de diavol. Femeia s-a năpustit iarăşi cu o putere ne- 
omenească asupra stareţului. Cădea, din nou se năpustea 
asupra starețului lovindu-l, însă, neputând să clatine înde- 
lunga răbdare a preacuviosului, a slăbit și a căzut. 

Cu o astfel de ură îl urau diavolii pe părintele Iosif, nu 
o dată arătându-şi prin demonizaţi ura faţă de el. Celui 
rău nu îi este plăcută fapta bună. Demonul, fiind învins de 
înțelepciunea smerită a starețului, a ieşit din acea femeie. 
Trezindu-se ca dintr-un somn, ea a început să întrebe 
unde se află şi cum a ajuns aici. Fiind martori ai celor în- 
tâmplate, reprezentanţii autorităţii l-au lăsat de această 
dată pe stareț în pace. Unde duşmanul neamului omenesc 
nu răzbate prin lucrarea gândurilor rele, acolo îşi trimite 
oamenii săi. 

La sfârşitul celui de-al Doilea Război Mondial, după 
retragerea nemților, în păduri au apărut multe cete de 
bandiți şi grupuri criminale. Jafuri de noapte, omoruri: cei 
apropiaţi deveneau străini, toate se amestecau, toți erau 
cuprinși de frică. 

Cimitirul monahilor era aşezat departe de mănăstire. 
Apusul soarelui era alarmant; se putea întâmpla orice. 

„.„ Întunericul nopții a acoperit ca o pânză neagră pă- 
mântul împovărat. Răcoarea unei nopți de primăvară i-a 
împrăştiat pe oameni pe la casele lor, însă nu pe toți. Cu 

un ceas înainte de miezul nopții, în cimitir s-a auzit un 
tropăit de paşi. Erau paisprezece bărbaţi înarmaţi. Au in- 
trat fără vreo sfială în casa părintelui Iosif punându-l să le 
pregătească cina. Masa s-a lungit până după miezul nop- 
ţii, iar „0aspeţii” veniţi din pădure i-au cerut să-i petreacă. 
Ajunşi la poartă, comandantul i-a spus cuviosului că va fi 
împuşcat. Ascultând fără vreo tulburare vestea morţii gră- 
bite, starețul a cerut zece minute pentru rugăciune. Când a 
văzut că a primit acordul comandantului, părintele a înge- 
nuncheat chiar sub un tei bătrân şi a spus în gând „Tatăl 
Nostru...”, „Născătoare de Dumnezeu Fecioară...”, „Cre- 
zul...”, „Cu duhurile drepților...”. Părintele Irinarh, fiind 
îngrijorat de lipsa starețului, a ieşit în curte. În acest timp, 
Starețul stătea deja în faţa ţevii şi se ruga cu sârguință 
pentru răufăcători. Comandantul a numărat cu jumătate 
de glas ultimele secunde ale vieții părintelui Iosif: „unu, 
doi...”. Părintele Irinarh, înțelegând ce se întâmplă, s-a 
aruncat în faţa automatului şi, aplecându-l spre pământ, a 
strigat cu înverşunare: „Pe cine vreţi voi să omorâţi?! Ştiţi 
voi oare ce fel de om este acesta? El i-a ajutat pe toți. Ce 
folos veți avea dacă îl veţi ucide? Omorâţi-mă pe mine, 
pe el însă să nu-l atingeţi!” „Bine, pleacă!”, a spus cel 
mai mare, luând arma din mâna nevinovatului apărător. 
Aşteptând să fie împuşcat în spate, părintele Iosif s-a în- 
dreptat spre poartă, a intrat şi s-a oprit. Moartea a trecut. 
S-a auzit cum clănțănind cu zăvorul, partizanii s-au înde- 
părtat în întunericul nopţii... Părintele Irinarh dorind „să-şi 
pună sufletul pentru aproapele”, l-a scăpat pe părintele de 
moartea năprasnică pusă la cale de diavolul prin nişte 
oameni răi. 

După această întâmplare, părintele Iosif a fost mutat 
înapoi în Lavră. Cu toate acestea, oamenii nu încetau să 

vină degrabă la el, aflându-şi fiecare tămăduire bolilor su- 
fleteşti şi trupeşti. Se vindecau chiar şi oameni a căror 
boală nu mai putea fi vindecată de doctori. 

De fapt, chiar doctorii au fost primii care s-au ridicat 
împotriva cuviosului, cerând autorităţii locale şi starețului 
Lavrei să pună capăt practicii medicale folosite de un tă- 
măduitor neînvățat, din a cărui cauză ei rămâneau fără 
venit. 

În acest timp, după război, partea de Apus a Ucrainei, 
care fusese mulți ani sub stăpânire poloneză, a intrat în 
componența Uniunii Sovietice. Era destul de periculos să 
atragi atenția autorităţilor, însă părintele Iosif nu înceta 
să-i ajute pe oameni. 

Un dar deosebit pe care îl avea părintele era acela de a 
izgoni demonii. Erau aduşi la el demonizaţi din cele mai 
îndepărtate republici ale Uniunii Sovietice. De multe ori 
când trecea prin biserică starețul, văzând cu duhul, alunga 
demonii, poruncindu-le cu asprime să iasă din biserică şi 
din oameni. 

Părintele losif trăia suferințele oamenilor ca pe ale 
sale, pătimind cu cei ce pătimeau, coborându-se la starea 
celor neputincioşi. 

Aproape toţi locuitorii Poceaevului, în diferite mo- 
mente ale vieţii lor — în copilărie, tinereţe sau bătrâneţe — 
au apelat la ajutorul rugăciunilor părintelui Iosif. 

Petrecând ziua întreagă cu oamenii şi în ascultări, sta- 
rețul se ruga mai mult noaptea. „În anii 1950, îşi aducea 
aminte arhimandritul Silvestru, eu şi părintele Iosif aveam 
ascultare la livada mănăstirii. O dată, citindu-mi ziua pra- 
vila nu am venit la ascultare, iar el mi-a spus: «Ziua este 
pentru ascultare, noaptea pentru rugăciune». Şi el, în- 
tr-adevăr, aşa şi făcea. Mai târziu, când eu eram iconom, 

întorcâdu-mă câteodată târziu la mănăstire, îl vedeam pe 
părintele igumen rugându-se sub un pom în livadă”. 

Părintele Iosif a iubit smerenia şi, fugind de tulburările 
lumii, Stăruia cu orice preț să-şi ascundă faptele cele 
bune. 

„Odată, în toamna anului 1956 — îşi aduce aminte K. —, 
într-o zi de vineri, frații ne ajutau să strângem merele din 
livada mănăstirii. După masă, având câteva minute libere, 
eu cu prietena mea ne plimbam printre pomi, printre ra- 
murile aplecate ale pomilor. Ne-a atras atenţia un oare- 
care om, îmbrăcat într-o haină veche, purtând nişte cizme 
de pânză impermeabilă. Stătea întins pe pământ, avân- 
du-şi capul acoperit cu o pălărie mai veche. Noi am trecut 
mai departe, judecând în sinea noastră că acela s-a gândit 
să doarmă chiar în timpul lucrului. După pauză am văzut 
cine era. Era părintele Iosif: el niciodată nu mânca mier- 
curea sau vinerea şi, dorind să ascundă de oameni aceas- 
ta, se retrăgea fără a fi observat pentru rugăciune, dar, au- 
zindu-ne glasul, s-a întins la pământ, prefăcându-se că 
doarme ”. 

Sfârşitul anilor '50... O nouă prigoană a Bisericii. În 
țară, închiderea în masă a bisericilor de mir şi a mănăsti- 
rilor — s-au păstrat mai multe în partea de Apus a Ucrai- 
nei. Puterea Sovietică, reînviindu-şi planurile ateiste, plă- 
nuia să transforme Poceaevul într-un „orăşel comunist” 
cu un muzeu al ateismului în Lavră. Locuitorilor mănăsti- 
rii li se propunea să părăsească teritoriul. Toţi credincioşii 
şi monahii erau supravegheați, fiind supuşi unui control 
special. În anul 1959 autorităţile locale i-au luat mănăsti- 
rii pământul în suprafață de 10 hectare, livada de fructe 
cu grădina, sera, uscătoria, casa grădinarului cu prisaca de 
100 de stupuri. Au confiscat şi pompa de apă cu maşinile 

şi întreg dispozitivul. Tuturor punctelor comerciale din 
Poceaev li s-a interzis să vândă produse pentru mănăstire, 
încât locuitorii mănăstirii erau lipsiți de hrană şi de alte 
lucruri de strictă necesitate. 

Pelerinii şi credincioşii care veneau la biserică erau 
cercetaţi ca nu cumva să aducă hrană în Lavră. Până la 
urmă, autoritățile locale s-au hotărât să desființeze mă- 
năstirea în mod paşnic, alungându-i pe monahi fără luptă, 
pentru ca apoi, în fața comunității mondiale şi a lumii so- 
vietice, să susțină dezicerea voluntară a monahilor de re- 
ligie... Însă nimeni dintre locuitorii mănăstirii nu se gân- 
dea să părăsească mănăstirea. Atunci, sub diferite motive 
îi alungau unul câte unul, pe cei mai tari în puneau în 
temniță „pentru încălcarea ordinii publice”, pe unii îi in- 
ternau spitalele pentru bolnavii psihic, pe alţii îi alungau 
acasă fără dreptul de a se întoarce. Cei care nu se supu- 
neau erau judecaţi. Oamenii se întorceau din închisoare 
schimbaţi, ca nişte schelete învelite în piele de culoare 
întunecată. leromonahii: Ambrozie, Serghie, Valerian, 
Apeliei, ierodiaconul Andrei, monahul Nestor au trecut 
nu odată prin închisoare. 

Prigonirile nu au slăbit tăria monahilor, care au supor- 
tat toate cu răbdare şi bărbăţie, dorind, dacă ar fi fost ne- 
voie, chiar să moară pentru lucrurile sfinte din Lavră. Au- 
toritățile locale nu o dată i-au ameninţat pe monahi că-i 
vor îneca în fântâna mănăstirii (Care era considerată sfân- 
tă). Acestora, părintele Iosif le răspundea liniştit: „Dar 
noi asta şi vrem!”. Era pregătit să moară muceniceşte. 

Pelerinilor li s-a interzis să mai fie cazați în mănăstire 
sau în hotelul din oraş, iar localnicii erau în fiecare noapte 
controlaţi ca nu cumva să primească vreun pelerin. Pentru 
găzduirea pelerinilor erau aspru pedepsiţi. Având în ve- 

dere acest fapt, conducerea Lavrei a hotărât să deschidă 
ca loc de odihnă peste noapte una din bisericile în care se 
făceau rugăciuni toată ziua, pentru a da închinătorilor po- 
sibilitatea de a se odihni. Părintele Iosif venea în biserică 
şi făcea acolo acatiste, iar la răsăritul soarelui îi îndemna 
pe toți să cânte: „Slavă Ţie, Celui Ce ne-ai arătat lumina”, 
„Prea Sfântă Fecioară...” şi alte cântări şi rugăciuni. 
Odată, în toamna anului 1962, părintele fusese chemat 
în oraşul Brodi, aflat la patruzeci de kilometri de Pocea- 
ev, la o fată cu mâna ruptă. Întorcându-se la mănăstire pe 
partea dinspre magazia mănăstirii, nu a văzut ce se întâm- 
pla la catedrala Sfintei Treimi. Preacuviosul nu a apucat 
să închidă uşile chiliei sale, când un frate, fugind către 
dânsul, i-a zis în grabă că şeful miliției a închis catedrala 
şi a luat cheile de la cel care ţinea locul stareţului. Auzind 
acestea, părintele Iosif s-a grăbit să ajungă la catedrală. 
Erau mulţi oameni acolo, iar la porţile bisericii erau zeci 
de milițieni cu şeful lor. Starețul s-a apropiat de acesta şi, 
fără nici o ezitare, i-a smuls cheile din mâini. Dându-le 
tânărului Augustin, ajutorul de stareţ, i-a spus: „la, ține şi 
nu le da nimănui!”. Iar milițienilor: „Arhiereul este stăpâ- 
nul Bisericii! lar voi de ce aţi venit aici? Cărați-vă! lar 
voi, alungaţi-i!”, a zis el oamenilor care se aflau acolo. 
Însufleţiți fiind de chemarea iubitului părinte, oamenii 
s-au îndreptat către milițieni, care, speriindu-se, au fugit. 
Prin bărbăţia şi îndrăzneala sa, părintele Iosif a făcut 
tot ce i-a stat în putere ca biserica să rămână deschisă. 
Starețul ştia că miliția nu va trece cu vederea fapta lui şi 
aştepta din partea acestor luptători împotriva lui Dumne- 
zeu o răzbunare crudă. Totuşi „în Dumnezeu mi-am pus 
nădejdea şi nu mă voi teme, ce-mi va face mie omul?” 
(Ps. 55). Preacuviosul nu numai că aştepta, el ştia când 
vor veni după el, dar nu lua nici o măsură împotriva lor. 

Nu a trecut nici măcar o săptămână... Fostul (acum 
adormit întru Domnul) portar al mănăstirii, igumenul Se- 
rafim povestea: „La sfârşitul lui septembrie, când vegheam 
la porţile mănăstirii, de mine s-a apropiat părintele Iosif şi 
a spus: «Deschide porţile. Acuş va veni un corb negru, va 
veni după losif!», şi a plecat în mănăstire prin curtea ico- 
nomului. Eu am deschis porţile şi am început să-l aştept pe 
„corbul negru”, însă n-a venit nimeni, şi am închis, gândin- 
du-mă că stareţul a glumit. Au trecut două ceasuri. Deoda- 
tă s-a apropiat o maşină de miliţie: „corbul negru”. Miliție- 
nii au insistat să fie lăsaţi să intre în mănăstire”. 

Părintele Iosif era la el în chilie. Igumenul eclesiarh, 
Vladislav, a bătut la ușă şi a zis rugăciunea „Doamne 
Iisuse Hristoase, Fiul lui Dumnezeu, miluieşte-ne pe 
noi!” Starețul ştia că au venit să-l aresteze, dar pentru ru- 
găciunea fratelui a deschis... Şase oameni s-au năpustit 
asupra lui, l-au pus la pământ, i-au legat mâinile şi picioa- 
rele, i-au închis gura cu un ştergar şi l-au dus de la etajul 
al doilea în maşină. Nu mai avea aer (aşa cum povestea): 
încă două minute şi ar fi murit. În mașină i-au scos şter- 
garul din gură şi l-au dus legat dincolo de Ternopol în 
orașul Budanov (mai mult de o sută de kilometri de la Po- 
ceaev) într-un spital de psihiatrie. Aici părintele a fost 
tuns şi bărbierit, după care i-au poruncit să-şi scoată cru- 
cea de la gât, însă el a refuzat. Atunci infermierii i-au 
smuls-o, şi noaptea l-au dezbrăcat şi l-au dus într-o ca- 
meră plină de bolnavi psihic. Camera era slab luminată şi 
acolo se aflau patruzeci de oameni care dormeau când a 
intrat starețul. Demonii spuneau prin ei: „De ce ai venit 
aici? Aici nu-i mănăstire!” El le-a răspuns: „Voi singuri 
m-aţi adus aici”. I-au dat apoi părintelui Iosif medicamen- 
te, de la care se umfla tot trupul şi tremura pielea de pe 

trup. Când își amintea de acestea, stareţul îşi acoperea 
faţa cu mâinile. 

Oamenii, aflând unde este ţinut părintele Iosif, au în- 
ceput să-i scrie scrisori şefului spitalului din Budanov cu 
rugămintea de a-l elibera pe stareţ, care era internat în 
mod ilegal cu oameni bolnavi psihic, când el singur îi pu- 
tea vindeca. 

Trecuseră trei luni de când era ţinut în spital. Într-o zi 
a intrat în cameră un infirmier, a adus un halat şi nişte 
şlapi, rugându-l pe stareţ să-l urmeze în cabinetul docto- 
rului-şef. În cabinet erau şi alți doctori. l-au propus să se 
aşeze. 

— Îi puteţi vindeca pe bolnavii care sunt în spital nostru? 

— Pot. 

— Atunci vindecați-i! 

- Bine. 

Părintele Iosif le-a cerut să-l lase să plece la mănăstire 
sau să trimită pe cineva ca să-i aducă Evanghelia, crucea 
şi veşmintele, ca să poată să facă rugăciunea de sfințire a 
apei, după care demonii vor pleca singuri. Şi a mai adău- 
gat că, după două săptămâni nu va mai rămâne nici un 
bolnav în spital (erau mai mult de 500 de oameni). 

— Nu! Dumneavoastră vindecați-i fără rugăciuni. 

— Fără rugăciuni este imposibil să-i vindeci. 

— Cum adică? ` 

Starețul le-a răspuns că unui soldat care pleacă la răz- 
boi i se dau: o armă, gloanțe, grenade. Iar armele noastre 
împotriva nevăzutului vrăjmaş sunt Sfânta Cruce, Sfânta 
Evanghelie şi Apa Sfințită! 

Părintele a fost dus iarăşi în cameră, unde continua să-şi 
ducă crucea, punându-şi nădejdea în Dumnezeu „Cel ce 
mântuieşte de puținătatea sufletului şi de vifor” (Ps. 54). 

Atotmilostivul Dumnezeu nu-i dă omului o cruce mai 
grea decât poate el să ducă, ci prin multele necazuri îi în- 
cearcă credința, răbdarea şi nădejdea lui în Dumnezeu. 
Toţi cei care l-au cunoscut pe părintele Iosif nu încetau să 
ceară eliberarea lui. Scriau peste tot, chiar şi la Moscova, 
şi îşi păstrau speranța. 

După un timp, iarăşi a venit un infirmier în cameră şi 
i-a adus părintelui un halat şi nişte şlapi. L-a urmat în ca- 
binetul medicului-şef, unde mai erau încă doi bărbați şi o 
femeie. Mai apoi avea să se arate că erau membri ai unei 
comisii de la Moscova. Stareţului i-au cerut respectuos să 
se așeze şi l-au întrebat de când s-a făcut călugăr. La în- 
trebarea de ce a ajuns în spital, le-a povestit că, pe când 
era copil, mergea de multe ori la un vecin bătrân, care 
obişnuia să citească din Biblie şi spunea că va veni timpul 
în care balaurul se va lupta cu Biserica. El era interesat să 
afle cum va fi. Şi iată că astăzi vede cum balaurul luptă 
cu Biserica. Femeia, auzind un astfel de răspuns, a bufnit 
în râs, iar bărbaţii au schimbat priviri pline de subînţeles. 
Pe părintele Iosif l-au dus din nou în cameră... 

Însă oamenii nu se lăsau bătuţi. Toți scriau scrisori ce- 
rând eliberarea lui. Despre închiderea părintelui Iosif a 
auzit şi fiica lui Stalin, Svetlana Alilueva. Ea a reuşit să-l 
elibereze drept mulțumire pentru că o vindecase de o boa- 
lă psihică. După aceasta, părintele Iosif s-a stabilit la o 
rudenie, în satul în care s-a născut, lalovița. 

Oamenii mergeau ca şi mai înainte la stareţ ca să se 
vindece şi se vindecau; există destule mărturii. Părintele 
Iosif făcea în fiecare zi rugăciuni, iar după slujbă, stropin- 
du-i pe toți cu apă sfinţită, îi invita la masă. După rugăci- 
une oamenii simțeau o uşurare sufletească inexplicabilă. 
„După îngăduința lui Dumnezeu, — spunea stareţul, pentru 

păcate vrăjmaşul se apropie de om, îi ia inima în mână şi 
o chinuie. Dar ca inima să fie curată trebuie să rostim me- 
reu rugăciunea Împărate Ceresc”. Şi mesele erau într-un 
fel deosebite. După ce stăteau la masă mulţi bolnavi se 
vindecau. lar câteodată părintele Iosif lua cârja şi se aşeza 
pe scaun lângă paraclis. Toţi cei de față se apropiau de el 
şi îl rugau să îi atingă cu cârja de locul bolnav. Și de cine 
se atingea, se vindeca. Aşa s-au vindecat cei ce aveau du- 
reri de cap, de rinichi, de ficat, de inimă, de mâini şi pi- 
cioare, și, de asemenea, şi cei bolnavi psihic. 

Slava minunilor şi a vindecărilor s-a răspândit pretu- 
tindeni. La părintele Iosif veneau oameni de la Nord şi 
Sud, de la Răsărit şi Apus, din Moldova şi Sahalin. Fu- 
gind de slava omenească el încerca să-şi ascundă darul 
vindecării bolilor sufletești şi trupeşti pe care îl avea de la 
Dumnezeu. De multe ori lua necazurile lor asupra sa, pre- 
făcându-se nebun, şi prin aceasta arăta care este cauza bo- 
lilor celor ce veneau la el. Mulţi neînțelegând viaţa du- 
hovnicească, îl considerau pe părintele Iosif om păcătos. 
Şi el singur de multe ori spunea despre sine: „Voi credeţi 
că eu sunt sfânt? Eu sunt om păcătos! Iar vindecările voi 
le-aţi primit pentru rugăciunile şi credința voastră”. 

De faptele starețului se amăgeau nu numai vizitatorii, 
Ci şi cei ce erau ai casei. Iar lui îi plăcea să repete: „Eu nu 
mă uit la faţă, ci la suflet! Iar voi credeţi ce vreţi!” Aici 
sunt potrivite cuvintele Apostolului Pavel: „oamenii tru- 
peşti gândesc cele trupeşti, iar cei duhovniceşti cele ale 
duhului; la cel curat toate sunt curate, iar la cel necurat, şi 
mintea, şi inima sunt pângărite”. 

Cei ce veneau la Lavră din diferite părți, numaidecât 
se străduiau să-l viziteze şi pe stareţ în satul său. Vara ve- 
neau la el zilnic până la 500 de oameni, şi câteodată chiar 

mai mulți. Pe toţi îi poftea să guste din binecuvântata sa 
masă. 

Încă înainte de a veni toamna anului 1965, părintele 
Iosif s-a stabilit la o nepoată de-a sa, Ana - fiica fratelui 
său Pantelimon, care adormise întru Domnul. Aceasta 
trăia în acelaşi sat, într-o casă nouă nu prea mare. Aici, în 
curte, plăcutul lui Dumnezeu a construit un porumbar 
înalt, iar sub el un mic paraclis fără altar, înaintea căruia 
făcea rugăciuni şi sfințea apa. După paraclis au întins o 
masă lungă pentru pelerini și, de asemenea, a construit un 
paraclis. În partea de nord a construit o clădire lungă, 
unde a amenajat o trapeză şi o bucătărie, o cameră pentru 
bolnavi, un dormitor pentru surori și o biserică de casă — 
o încăpere lungă cu două camere laterale mai mici: în una 
se păstrau odăjdiile, iar în cealaltă părintele se ruga şi se 
odihnea. Către livadă a fost zidit un pavilion- terasă în- 
chis. În livada sădită de stareţ creşteau meri, peri, pruni. 
Pământul era acoperit de un covor cu flori: gladiole, dalii, 
trandafiri. În lăzi speciale erau plantați palmieri. Prin îm- 
părăția florilor se plimba o pereche de păuni. Se vedeau 
aici canari, papagali, două sute de porumbei. Pentru servi- 
rea oamenilor şi împlinirea necesităţilor casnice, părintele 
se bucura de ajutorul unor surori care trăiau acolo. Ele ci- 
teau rugăciunile de seară, de dimineaţă, noaptea — psalti- 
rea, ziua — acatiste, pregăteau masa, lucrau în livadă... 

Părintelui Iosif îi erau deschise sufletele tuturor oame- 
nilor, inimile şi intenţiile lor, însă pentru porunca dragos- 
tei el îi răbda la el în casă şi pe cei vicleni, şi pe cei pose- 
dați. De multe ori punându-se la masă părintele Iosif cân- 
ta: „De frica voastră nu ne vom teme, nici ne vom tulbu- 

a!” şi „Cu cei fărădelege nu voi sta la masă”. 

Vizavi de casa nepoatei sale, Ana Pantelimonova, era 

o bucată de pământ pe care sfatul comunal i-a dat-o pă- 

rintelui — acolo cultivau cartofi. Oamenii au cumpărat 
materiale de construcţie şi au donat bani pentru construi- 
rea unei case, însă autoritățile satului n-au permis să se 
construiască casa. Starețul s-a tulburat; el se gândea să 
construiască în noua casă o biserică. El de multe ori spu- 
nea: „Eu nu voi mai fi când aici va exista o biserică, iar 
mai târziu şi mănăstire”. După cincisprezece ani de la 
moartea starețului în sat, într-adevăr, s-a construit o bise- 
Trică, pentru că biserica parohială a satului care până 
atunci era biserica de lemn din satul Antonovți, aflată la o 
distanță de patru kilometri de la Ialoviţa Mică, a ars de 
trăsnet în anii '70. Acolo era şi cimitirul unde erau înmor- 
mântaţi părinţii şi rudele cele mai apropiate ale părintelui 
Iosif. El de multe ori le îngrijea mormintele şi făcea sluj- 
ba parastasului. 

La sine în curte părintele făcea în fiecare zi rugăciuni şi 
vindeca oameni. Aşa cum este cunoscut „acest neam de 
demoni nu iese decât cu post şi cu rugăciune“, de aceea 
părintele le dădea multora binecuvântare să nu mănânce 
miercurea şi vinerea. „Dacă ați şti cât este de dulce postul”, 
spunea starețul având în vedere dulceața duhovnicească. 
din care gustă sufletul celui ce posteşte. În zile de post as- 
pru el îi îndemna pe toţi ca dis-de-dimineață, după ce s-au 
sculat din pat, înainte de a începe rugăciunile de dimineaţă. 
să facă trei metanii până la pământ însoțite de rugăciunea 
„„Născătoare de Dumnezeu Fecioară, bucură-te...”, pentru 
a trece cu uşurinţă calea postului din această zi. 

Părintele Iosif tămăduia diferite boli şi susținea că ju- 
mătate din cei bolnavi se tămăduiesc, iar jumătate se în- 
torc nevindecaţi — Dumnezeu nu binevoieşte să se vinde- 
ce aceia pentru că tămăduirea lor nu le va fi de folos spre 
mântuire, ci spre moartea lor duhovnicească. 

De multe ori starețul era nevoit să rabde necazuri din 
partea vizitatorilor săi posedați de demoni. Cei din casă 
încercau să-l convingă să nu mai primească demonizați, 
fiindcă demonii se răzbunau pe toţi cei ce trăiau acolo, şi 
chiar şi pe el, la care părintele Iosif răspundea „răbdarea 
este lucru greu, însă nu trebuie să ne fie frică de demoni!” 

Vorbind prin cuvintele părintelui, pământul din curtea 
sa era îmbibat de lacrimile oamenilor necăjiţi, atinşi de 
boli grele, care doreau cu tot sufletul să se vindece. El de 
multe ori spunea că copiii în zilele noastre se nasc neas- 
cultători, mândri şi plini de neruşinare, iar mai târziu 
ajung demonizaţi. Smerindu-i pe astfel de oameni, părin- 
tele îi îndemna să-şi ceară iertare de la părinți. : 

Trebuia să ai o mare dragoste în inimă pentru a nu re- 
fuza pe nimeni, niciodată. Tămăduitorul acesta a lui Dum- 
nezeu avea anume o astfel de dragoste; el găsea timp 
pentru fiecare. 

Bătrânul Ioan l-a vizitat în repetate rânduri pe părintele 
Iosif în satul Ialovița Mică şi a văzut acolo multe minuni 
de vindecare. „Fără dobândirea darurilor Duhului Sfânt, 
eu cred că este imposibil, spunea fratele Ioan, să se săvâr- 
şească astfel de minuni de tămăduire, pe care le săvârşea 
acest mare rugător al Volâniei noastre”. Acestea le poate 
spune orice locuitor mai bătrân al Poceaevului, şi acele 
zeci sau mii de oameni din ţara noastră pe care i-a tămă- 
duit părintele Iosif. 

S-a întâmplat odată că, după rugăciunile de dimineaţă, 
părintele Iosif a zăbovit mult timp din chilie. Atunci când 
a ieşit, i-a salutat pe toţi prin cuvintele proorocului Isaia: 
„Cu noi este Dumnezeu, înțelegeţi neamuri şi vă plecaţi, 
căci cu noi este Dumnezeu!” Apoi a început să vorbească 
despre cauzele pentru care au ajuns toți acei oameni la el. 


27 


Principala cauză, potrivit cuvintelor starețului, se ascunde 
în duhul ateismului, care este sădit în om încă din timpul 
şcolii. Școlarii sunt urmăriţi, nu sunt lăsați să intre în bi- 
serică, se întreprinde o prelucrare ideologică prin care se 
înjoseşte demnitatea umană. lar omul care nu merge regu- 
lat la biserică, care nu se mărturiseşte și nu se împărtășeş- 
te este lipsit de harul Duhului Sfânt. Aceasta este cauza 
pentru care majoritatea oamenilor ajung bolnavi psihic. 
Starețul îi sfătuia să se vindece de această boală a secolu- 
lui prin rugăciune. 

În casă, rugăciunea se făcea toată ziua. În încăperea în 
care se făceau rugăciuni erau aşternute pe podea niște paie 
acoperite cu pături. Acolo dormeau cei neputincioși şi 
posedaţi de duhuri rele. Noaptea, câteodată, îi mai auzeai 
vorbind prin somn: „s-a trezit apostolul pletos! (acestea le 
ziceau despre părintele Iosif, care avea părul lung şi 
bogat), iarăşi ne chinuie! Să plecăm! Să plecăm!...” Noap- 
tea, acest nevoitor îşi acoperea cu grijă ferestrele cu nişte 
perdele negre şi, îmbrăcându-se în veşmântul de schimnic, 
lua în mână cădelnița şi umbla prin toată chilia şi făcea 
rugăciuni pe care le simțeau şi nu le puteau răbda demonii 
din bolnavii care dormeau acolo. 

De multe ori stareţul povestea dimineaţa cum demonii 
îi tulburau liniştea, nelăsându-l să doarmă: umblau cu le- 
giunile prin curte, ameninţându-l că-l vor ucide, îl vor îm- 
puşca, îl vor tăia sau otrăvi. 

La începutul iernii anului 1970, un tânăr cam de trei- 
zeci de ani, înalt, sănătos din punct de vedere fizic, a pă- 
truns cu forța în curtea părintelui strigând: „Unde-i Iosif? 
La Moscova mă înăbuşea cu fum! O să-l înjunghii!” Cu 
ajutorul lui Dumnezeu, acel demonizat a fost trântit în 
zăpadă şi legat de mâni şi de picioare. Din buzunarul hai- 

nei în care era îmbrăcat au scos trei cuțite mari de bucătă- 
rie. Bărbatul a fost dus în paraclis. Era un moscovit, avi- 
ator, care se chema Gheorghe. Acesta mersese pe jos trei 
zile ca să ajungă în laloviţa, fără să mănânce ceva, şi din 
această cauză era slăbit. La rugămintea mamei acestui 
om, părintele se ruga pentru el şi acela, fiind în Moscova, 
simțea rugăciunile starețului şi nu le putea răbda pentru 
că era posedat de un duh rău, care l-a adus să se răzbune 
pe rugător. Părintele Iosif nu a ieşit în ziua aceea din chi- 
lie. Bărbatului i-au dezlegat mâinile şi i-au dat să mănân- 
ce, iar seara i-au dezlegat şi picioarele. El a fugit şi ni- 
meni nu l-a mai văzut de atunci. 

La părintele veneau şi tineri plângându-se de întrista- 
rea sufletului, de insomnii şi lipsa poftei de mâncare. Sta- 
reţul îi ducea în mijlocul curţii şi le poruncea să facă câte 
patru sute cincizeci de metanii până la pământ; îndem- 
nându-i şi acasă să facă așa în fiecare seară. De aseme- 
nea, îi îndemna să poarte cruciuliță la gât, să nu bea, să nu 
fumeze, să meargă la biserică, să respecte posturile şi să 
se împărtăşească. Atunci, potrivit cuvintelor lui, toți „ner- 
vii” vor ieşi afară — vor fi sănătoşi. Şi mai adăuga că prin 
nervi se simte durerea, însă când sufletul este bolnav nu 
înseamnă că sunt nervii bolnavi, ci demonii ne chinuie şi 
este nevoie de rugăciune ca să te lupţi şi să-i învingi. 

Părintele iubea foarte mult natura. O simţea. Încerca să 
înfrumuseţeze pământul prin flori şi diferiți copaci. În 
toate locurile în care a trăit: în lavra Poceaevului, la cimi- 
tirul monahilor, în Ialoviţa, a lăsat după sine un monu- 
ment viu de copaci ornamentali şi de pomi fructiferi. Pri- 
măvara era pentru el un anotimp al raiului, iar pădurea 
din timpul primăverii un paradis. Starețul spunea că până 
la vremea cositului întreaga vegetaţie: şi iarba, şi florile, 

şi frunzele copacilor, şi arbuştii sunt tineri, firavi, plini de 
viaţă şi strălucitori, iar după vremea cositului vine toamna 
şi frunzele încep să ruginească, se întunecă, îşi pierd tine- 
rețea şi farmecul. Aşa şi omul... 

Având inimă bună, părintele Iosif se întrista foarte 
mult pentru sufletele oamenilor răi, pentru că răul nu stă 
în firea omenească. Răul apare în om prin lucrarea demo- 
nilor, de aceea oamenii răi ajung să se asemene cu aceş- 
tia. „Orice păcat înfăşoară inima omului, ca o pânză de 
păianjen, iar răutatea este asemenea unui fir de oţel, în- 
cearcă şi rupe-l. Oamenii răi l-au ucis pe Țar, şi acum îşi 
bat joc de ortodocşi. Este o mare fericire pentru noi că 
ne-am învrednicit a ne naşte în Credinţa Ortodoxă şi a fi 
ortodocşi. Pentru că, iată, multe popoare, din păcate, nu 
cunosc încă Ortodoxia”, repeta de nenumărate ori stare- 
tul. Încă cu zece înainte de proslăvirea Preafericitului Pa- 
triarh Tihon — mare apărător al credinței ortodoxe în Ru- 
sia — părintele Iosif îl considera deja sfânt şi aşezase foto- 
grafia lui alături de icoana sfântului apostol Andrei cel 
întâi chemat. 

Acest om bineplăcut lui Dumnezeu privea cu neîncre- 
dere emisiunile realizate la televiziune, întrucât golesc su- 
fletul şi-l răpesc din calea mântuirii. După urmărirea unor 
astfel de emisiuni omul nu mai vrea să se roage, iar dacă 
se va sili la rugăciune atunci rugăciunea lui va fi pur şi 
simplu o rugăciune a buzelor, iar inima va fi departe de 
Dumnezeu. O astfel de rugăciune, după părerea părinte- 
lui, este spre osândă. În ultimul timp, vrăjitorii („tămădu- 
itori prin bioenergii”) lucrează cu stăruință asupra desă- 
vârşirii sistemului de manipulare a oamenilor prin televi- 
zor, radio, prin aparatură electronică, fiindcă ştiu că, fiind 
condiționaţi astfel, oamenii vor împlini foarte ușor voia 

celui rău. „A te mântui nu-i un lucru uşor, spunea stareţul 
Iosif. Eu nu voi pune mântuirea pe cap de-a gata — lupta- 
ți-vă şi rugaţi-vă singuri! Dacă vreţi să vă mântuiţi, fiţi 
surzi, muţi şi orbi”. 

Dragostea sa față de oameni starețul o arăta prin faptă, 
de aceea şi oamenii se duceau la el cu credință, aprinzân- 
du-şi sufletul de har. Tămăduitorul avea atâta dragoste în- 
cât avea puterea să o împartă tuturor: el îi iubea şi pe cei 
bolnavi şi necăjiţi, dorindu-le vindecare şi se străduia să-i 
ajute. Fiind odată întrebat de o bătrânică cum se poate do- 
bândi această dragoste, părintele i-a răspuns că acest dar 
al dragostei este dăruit de Dumnezeu pentru smerenie. Şi 
de multe ori repeta: „Cum vei fi tu pentru oameni, aşa şi 
oamenii vor fi pentru tine”. „La rugăciunile părintelui se 
vindecau oameni, cum spunea K., iar eu am fost deodată 
cuprinsă de aşa o stare, încât eram gata să-i îmbrățişez pe 
toți. Nu puteam să-mi revin din acea stare de dragoste 
faţă de fiecare om”. La stareț veneau de multe ori şi oa- 
meni care voiau să se călugărească. În discuţiile pe care le 
avea cu ei, nu o dată sublinia că este importantă nu numai 
primirea chipului monahicesc, ci şi ca sufletul să fie de 
monah. 

La aceste cuvinte ale părintelui Iosif pot fi amintite cu- 
vintele sfântului Apostol Pavel: „Deci luaţi seama cu gri- 
jă cum umblaţi, nu ca nişte neînțelepți, ci ca cei înţelepţi, 
răscumpărând vremea, pentru că zilele rele sunt, nu fiți 
fără de minte, ci cunoaşteţi care este voia lui Dumnezeu” 
(Efeseni 5, 15-17). 

A venit anul 1970. Se apropia Crăciunul. Simţind că 
acesta este ultimul Crăciun din viaţa sa, părintele Iosif 
voia să-i facă pe toți să simtă această sărbătoare, atât cât 
va îngădui Dumnezeu. În ziua praznicului, în capelă s-au 

săvârşit rugăciuni, iar după aceea L-au slăvit pe Pruncul 
Hristos prin colinde. Curtea era plină cu copii, care ve- 
neau din sat cu steaua Betleemului, cântând colinde. Pă- 
rintele Iosif îi întâmpina singur şi-i îi invita la masă, ofe- 
rindu-le daruri. Şi aşa toată ziua până noaptea târziu, în 
curtea starețului Hristos a fost slăvit neîncetat, şi de tineri, 
şi de oameni vârstnici. 

Sărbătoarea continua totuşi în fiecare suflet, în mintea 
fiecăruia, şi se păstrau şi cântările psalmilor prin care era 
Slăvit Dumnezeu pentru marea Lui milostivire pe care a 
arătat-o în acele zile de Crăciun celor ce s-au învrednicit 
a-l vizita pe părintele. 

La începutul verii anului 1970, părintele Iosif l-a invi- 
tat pe un vechi prieten de la Poceaev, pe Vasile Malcușca, 
la Ialoviţa. Amândoi s-au retras în pădure ca să asculte 
cum cântă cucul. Părintele îl asculta cu o atenţie deosebi- 
tă, şi după aceea i-a spus prietenului său: „Ultima dată as- 
cult eu împreună cu tine cum cântă cucul”. Aşa a şi fost. 
La sfârşitul anului el a murit. 

De acest minunat părinte s-a legat foarte mult preotul 
Petru din regiunea Vinniţei. El asculta fiecare cuvânt al 
starețului. Acela l-a iubit pentru blândeţea lui, și pentru 
smerenia şi ascultarea sa îi dădea binecuvântare să facă 
rugăciuni de sfințire a apei. lar el se retrăgea în chilie să 
se roage pentru vindecarea celor bolnavi care erau pre- 
zenţi la acele rugăciuni. Ei se vindecau atunci pentru ru- 
găciunile tainice ale părintelui. Părintele Petru înţelegea 
ce urmărea stareţul şi i se supunea cu smerenie. Preotul 
acela umbla peste tot îmbrăcat în rasă, purtând crucea la 
piept, aşa cum îl învăţa şi părintele Iosif, deoarece consi- 
dera că un preot trebuie şi prin înfăţişarea sa să propovă- 
duiască şi să țină sus steagul Sfintei Ortodoxii, pentru ca 

toți să vadă şi să priceapă că Ortodoxia există, că Biserica 
lui Hristos este vie și lucrează. La un astfel de preot toți 
se uită cu respect şi stimă, însă cel care îşi ascunde che- 
marea sa sub haina unui laic, pentru fiecare este un sim- 
plu mirean, care nu ascultă de cuvintele Domnului: „Cel 
care se va ruşina de Mine, şi Eu mă voi ruşina de el în 
ziua judecății”. 

Maica Domnului era pentru părintele Iosif cea căreia îi 
erau încredințate Porţile Cerului; se adresa permanent ei 
în rugăciunile sale. Câteodată, în timpul mesei comune, 
părintele îi îndemna pe toți să întrerupă masa pentru a 
cânta rugăciune Preasfintei Născătoare de Dumnezeu: 
„Sub milostivirea Ta”. 

Întristarea şi pustietatea din suflet, după părerea stare- 
tului sunt cauzate de multa vorbire, de lăcomia pântecelui 
şi de iubirea de câştig. El îndemna ca, în acest caz, în fie- 
care zi şi ceas oamenii să cânte „Câţi în Hristos v-aţi bo- 
tezat, în Hristos v-aţi şi-mbrăcat” şi „Cu noi este Dumne- 
zeu”. Părintele avea o frumoas voce de bariton, cântând şi 
înțelegând foarte bine muzica bisericească. 

Se întâmpla câteodată, când se adunau din acelaşi sat 
în ziua de duminică la rugăciunea de sfințire a apei, la pă- 
rintele Iosif, ca, în vreme ce toți se rugau şi era linişte de- 
plină, stareţul să se întoarcă deodată şi să spună: „Nu mai 
vorbiţi! Nu mă încurcaţi”. El auzea gândurile oamenilor 
despre grija lor lumească, care nu-l lăsau să se roage. 
„Rugăciunea este lepădarea minţii de tot ceea ce este pă- 
mântesc”, scriu Sfinţii Părinţi. - 

Odată, la începutul anului 1970, a intrat în trapeză și a 
întrebat cu asprime cine i-a adus flori și a cerut să nu să i se 
mai aducă, fiindcă nu are el nevoie de flori, ci de rugăciune. 
Toţi au rămas uimiţi: nimeni nu vedea acolo vreo floare. 

Aproape după an a devenit clară îngrijorarea lui: sta- 
rețul a văzut mai înainte că la mormânt îi vor aduce flori, 
însă lui îi era mai plăcută rugăciunea oamenilor, decât în- 
frumusețarea mormântului. 

Ce presimţea părintele Iosif în ultimele zile ale vieții 
sale, ce gânduri îl frământau? Cei ce trăiau cu el observau 
cum starețul se schimba la față: cobora cu mintea în sine 
într-o stare de rugăciune contemplativă. El cunoştea gân- 
durile celor ce erau în preajma lui: rele sau bune. Mulţu- 
mea pentru cele bune şi ierta pentru cele rele. Se ridicau 
împotriva lui nu numai duhurile rele, ci şi oamenii răi. 

Într-o zi se aşezase părintele să mănânce, însă de mân- 
care nu se atinse cam jumătate de oră. El şedea şi asculta 
ceva cu o deosebită atenţie. Având darul lui Dumnezeu el 
îi auzea pe ateii adunaţi la comitetul executiv raional din 
Şumsk, hotărându-i soarta. Aceia se sfătuiau ce să con- 
struiască în curtea starețului după moartea lui: o grădiniţă, 
un spital sau o staţie electrică. Cu siguranță ştia că tot 
acolo au plănuit şi omorârea lui. 

Au trecut câteva zile. Seara târziu, când toți dormeau, 
în verandă (încăpere de vară, de obicei în colțul casei, al 
cărei zid exterior este alcătuit din mai multe geamuri — 
n.tr.) s-a aprins becul. Surorile credeau că acesta este pă- 
rintele Iosif — până venea timpul îngheţurilor el dormea 
acolo. Însă când au privit prin geam au văzut doi oameni. 
Au adunat lumea care venise la părintele şi s-au îndreptat 
spre camera în care era lumină. Lumina a fost stinsă... 
S-a făcut întuneric. Geamul era deschis, uşa încuiată. Se 
făcuse linişte. Neştiind unde-i părintele, ce se întâmplă cu 
el, au început să bată la uşa chiliei. Peste câteva minute 
starețul a ieşit tulburat: prevăzând intenţiile răufăcători- 
lor, în acea noapte el a dormit în chilie. Părintele Iosif s-a 

apropiat de verandă şi a deschis uşa. A intrat primul. Pe 
pat era un cuţit finlandez. De sub pat l-au scos pe un tâ- 
năr, îmbrăcat în sutana părintelui Iosif. L-au legat şi l-au 
dus în capelă. Acela a spus că a fost cu tovarăşul său — 
posesorul armei, care nu demult terminase armata la ma- 
rină. Tractoristul răufăcător a fost ospătat, apoi lăsat să 
plece. Spre seară, din Şumsk a venit miliția și a înscenat o 
urmărire: a întrebat oamenii, a alcătuit un proces-verbal al 
tentativei de omor, a luat şi proba principală: arma. Cu 
acestea urmărirea s-a încheiat. 

La puţin timp după aceasta, în timpul mesei, părintele 
Iosif nu s-a mai atins din nou de mâncare, ci şedea şi as- 
culta ceva. Expresia feței lui se schimba: când era uimit, 
când aspru, iar după un timp a zis: „Credinţa mea mă va 
mântui!”. Şi a explicat celor apropiaţi că în Şumsk iarăşi 
s-au pus la sfat, gândindu-se cum să-l omoare mai repede. 
„Împotriva mea s-au sfătuit ca să ia sufleul meu”. 

A prevăzut starețul uneltirile vrăjmaşului. Îi cunoştea 
şi pe complicii ucigaşilor şi a prevăzut şi sfârşitul său. 

De câteva ori, părintele i-a adunat pe toţi cei ce locuiau 
cu el în trapeză şi i-a rugat să cânte nişte cântări din sluj- 
ba Adormirii Maicii Domnului, iar cântarea „Apostoli de 
la margini...” i-a rugat să o cânte de trei ori. Ascultând 
smerita cântare îşi acoperea fața cu mâinile şi plângea. 
După cântare, cu tristeţe în suflet, spunea: „Ce înfricoşă- 
tor va fi când vor arunca pământ înghețat peste mor- 
mânt”... Peste patru luni, în Lavră, părintele era prohodit. 

Un monah, cu trei zile înainte de moartea minunatului 
părinte, a simțit o mare greutate pe suflet, şi, aşa cum 
spunea mai târziu, îi curgeau lacrimi pe obraz fără vreun 
motiv. Peste patru zile i s-a arătat părintele Iosif şi l-a ru- 
gat să se roage pentru el şi să-l pomenească. Seara el a 
aflat de moartea părintelui. 

A murit acest mare trăitor al vieţii creştineşti pe 1 ia- 
nuarie 1971. Era ninsoare puternică. Sătenii îşi luau ră- 
mas bun de la scumpul stareț. Ieromonahul! Bogdan a slu- 
jit o sfântă liturghie pentru noul adormit. Și numai la ora 
nouă seara, punând sicriul într-o maşină, au venit în Po- 
ceaev. Ninsoarea nu încetase. Şi natura își lua rămas bun 
de la părintele... 

La ora trei noaptea, mașina cu sicriul s-a apropiat de 
Lavră, însă nu a putut să intre pe porțile mănăstirii: de trei 
ori a alunecat până jos la poalele muntelui. Alesul Dom- 
nului nu voia să intre cu maşina prin porţile sfinte. Atunci 
au ridicat pe umeri sicriul iubitorului de râvnă dumneze- 
iască, şi cu cântarea „Sfinte Dumnezeule, Sfinte Tare, 
Sfinte fără de moarte, miluieşte-ne pe noi” au intrat prin 
porţile sfinte până-n curtea interioară a mănăstirii. 

Prin hol l-au adus în biserica Laudei Născătoarei de 
Dumnezeu. Surorile au adus multe lumânări de ceară din 
chilia părintelui Iosif; le-au aprins în policandrele mari 
puse înaintea mormântului şi le-au împărțit şi oamenilor. 
Părintele Bogdan împărțea fotografii ale părintelui celor 
ce stăteau acolo şi se rugau. 

Liturghia de a doua zi a slujit-o părintele Samuil. După 
liturghie a început slujba de pomenire a părintelui Iosif. 
[eromonahii au ieşit din altar lângă sicriu. Ninsoarea a în- 
cetat, a ieșit soarele şi strălucea ca de Paşti. Iar în timpul 
sărutării celei de pe urmă, o femeie cu mâna ruptă s-a 
vindecat. La această rugăciune s-a adunat multă lume. 

De obicei monahii adormiţi sunt duşi la cimitir cu ma- 
şina sau cu căruța, însă sicriul părintelui nu a fost lăsat 
din mâini: fiecare dorea cât de puţin să-l ducă pe scumpul 
părinte, petrecându-l pe ultimul drum. Caii, înhămaţi la 
sanie, mergeau într-o parte pe lângă cortegiu, iar sicriul 

mult iubitului părinte losif îl duceau pe umeri — „cum tu 
(te vei purta) cu oamenii... aşa şi ei cu tine...” Nici un 
monah nu a fost înmormântat aşa, deşi printre ei erau 
mulți foarte stimaţi, însă unui astfel de săvârşitor de mi- 
nuni şi tămăduitor, cum era părintele Iosif, oamenii do- 
reau să-i dea cinstirea cuvenită şi prin aceasta să-şi arate 
dragostea față de cel care i-a iubit şi şi-a închinat toată vi- 
aţa lui Dumnezeu şi aproapelui. Arhimandritul Ermoghen 
a rostit un cuvânt de învăţătură. Sicriul a fost coborât în 
mormânt, fiind acoperit cu pământ îngheţat (aşa cum spu- 
sese mai înainte părintele). Mormântul său a fost săpat 
alături de mormântul părintelui Sveatopolk. Ambii se 
odihnesc sub coroana mărului care au fost sădiți mai îna- 
inte de părintele Iosif. 

Cum spunea părintele — nu va avea probleme cu domi- 
ciliul, că va fi domiciliat în Poceaev — aşa l-au şi „înregis- 
trat” până la a Doua Venire... Documente nu a cerut ni- 
meni, Şi a început să fie clar visul lui V. Părintele Kukşa a 
rugat-o pe Împărăteasa Cerului şi ea l-a ajutat să-l înre- 
gistreze pe stareț la Mănăstirea Poceaevului, lucru pentru 
care bătrânul se rugase, când era încă viu, de V.: „Mă vei 
îngropa la Poceaev ?” Iar ea se gândea atunci (nu cu mult 
timp înainte de moartea părintelui Amfilohie) că părintele 
cerea să fie dus la Poceaev şi înregistrat în casa sa. 

După ce l-au îngropat, norii din nou au împânzit cerul. 
A început să ningă, un vânt puternic s-a pornit să visco- 
lească. Vântul dădea oamenii jos — atât de mult se întris- 
tase natura, arătându-şi întristare pentru acest ales al lui 
Dumnezeu. Şi numai la sfârşitul zilei următoare viscolul a 
încetat, s-a făcut linişte şi senin... 

Părintele Iosif a fost înmormântat pe data de 4 ianuarie 
1971. Iar peste trei zile — Sărbătoarea Nașterii lui Hristos. 

Dar pentru mulți bucuria Crăciunului rămânea umbrită de 
tristețea morții părintelui. Era încă vie amintirea Crăciu- 
nului din anul ce trecuse, sărbătorit la el în sat, pe ai cărui 
locuitori el i-a dăruit cu dragoste care nu se poate uita. 

Parastasul de patruzeci de zile l-au făcut în Ialoviţa, 
într-o zi de miercuri. Bătrâna Maneta a avut un vis: se fă- 
cea că era lângă un râu şi a observat deodată o barcă mer- 
gând ca o săgeată împotriva cursului apei. În barcă era 
părintele Iosif. O ceată de demoni — răi, întunecaţi s-au 
pus la cârma bărcii, strigând triumfător: „Eşti al nostru! 
Eşti al nostru!” Însă stareţul nu-i băga în seamă. Şi aşa 
barca a ajuns la mal. Nu departe de mal era o catedrală 
din care au ieşit doi tineri luminaţi care l-au condus pe 
stareț în biserică aducându-l în altar, înaintea prestolului. 
Demonii au răcnit de ciudă şi au dispărut. „Şi se vor lău- 
da-se-vor cuvioşii întru slavă şi se vor bucura întru aşter- 
nuturile lor. Slava aceasta este a tuturor cuvioşilor Lui”. 
Visul bătrânei poate fi tâlcuit aşa: Barca mişcându-se ca o 
săgeată împotriva cursului — părintele Iosif făcea minuni 
prin care erau amăgiți demonii, considerându-l păcătos 
până-n ultima clipă — arătarea voii lui Dumnezeu pentru 
sufletul său, cu cinstea de a fi condus de îngeri în Biserica 
Triumfătoare. 

După moartea starețului, veşmintele de monah — man- 
tia, camilafca, metaniile — au fost puse de surori pe ana- 
log în biserică, unde s-au rugat pentru el patruzeci de zile. 
Seara se simţea o puternică mireasmă ce ieşea din ele. 

Anii trec, timpul îşi continuă grăbit cursul său. În fie- 
care an, la mormântul stareţului este sărbătorită ziua de 
nume şi ziua adormirii lui întru Domnul. Oamenii își 
amintesc de el pe când era viu, faptele lui, glasul, inima 
iubitoare şi ochii plini de bunătate şi înțelepciune, făcân- 

du-se cunoscute astfel din om în om minunile vindecări- 
lor. În toți aceşti ani care au trecut la mormântul părinte- 
lui venea mulțime de oameni, iar acum când moaştele lui 
sunt puse în biserica Adormirii Maicii Domnului din La- 
vră, vin iarăşi mulți oameni şi, aprinzând o lumânare, îşi 
spun necazurile şi bolile aşteptând o alinare din partea pă- 
rintelui. Vin aici şi cei posedaţi de duhuri necurate... Şi 
sunt mărturisite multe minuni de vindecare atât la mor- 
mântul din cimitirul monahilor unde fusese îngropat, cât 
şi lângă racla în care sunt puse moaştele preacuviosului 
părinte Iosif (în schimă Amfilohie). 

Cărarea care ducea spre mormântul său nu se va acoperi 
niciodată de verdeață, rămânând veşnic bătătorită de cei 
necăjiţi, care vin cu nădejdea că vor primi de la Dumnezeu 
tămăduire pentru rugăciunile pururea pomenitului părinte 
Iosif, marele rugător al Volâniei înaintea lui Dumnezeu. 

Întreaga viață a Preacuviosului a fost o jertfire de sine 
adusă lui Dumnezeu şi aproapelui în numele dragostei, 
fiindcă dragostea este principalul rod al vieţii creştinului 
şi scopul vieții monahale. Ea este legea vieţii celei cereşti 
şi pe pământ se naşte dintr-o inimă curată şi o conştiinţă 
neîntinată. Dragostea este nemuritoare, ea îl urmează pe 
om dincolo de mormânt, în viaţa cea veşnică şi este o le- 
gătură intimă dintre sufletele celor vii şi celor adormiți. 
Printr-o astfel de dragoste şi-a atras Preacuviosul un res- 
pect adânc din partea oamenilor. 

Prin credință, dragoste şi milostenia pe care a acor- 
dat-o celor aflaţi în necazuri, el a fost un exemplu viu de 
viață, câştigând dragoste şi lăsând o amintire de neuitat în 
inimile oamenilor, pentru care era şi este un grabnic tă- 
măduitor, milostiv ajutor şi grabnic mijlocitor. Şi după 
moarte el se arată vindecător, mângâindu-i şi cercetându-i 

pe cei aflaţi în primejdii; oamenii şi acum îi simt dragos- 
tea. Domnul l-a adăugat la numărul sfinţilor Săi şi l-a să- 
lăşluit întru Împărăţia Sa cea cerească, iar noi ne-am în- 
vrednicit să avem în persoana lui un mare rugător şi mij- 
locitor înaintea lui Dumnezeu, înaintea tronului dumne- 
zeiesc pentru tămăduirea slăbiciunilor şi izbăvirea din ne- 
Cazuri şi ispite. 


Pomenirea lui în neam şi în neam. 


Facerile de minuni 


„In lume necazuri veți avea, 
dar îndrăzniţi, Eu am biruit lumea” 


(loan 16, 33) 

u există nimic întâmplător. Dumnezeu 

cârmuieşte lumea, iar tot ceea ce se în- 

tâmplă în cer şi sub pământ se săvârşeşte 
după judecata Preaînțeleptului şi Atotputernicului Dum- 
nezeu, neajuns în înțelepciunea şi atotputernicia Sa, nepă- 
truns în felul Său de a cârmui. 

Dumnezeu cârmuieşte întreaga lume, pe fiecare om, 
fiecare firicel de iarbă — „în tot pământul judecăţile Lui” 
(Psalm 104, 7). Unora le încredințează mai mult, altora 
mai puţin. Şi toate sunt după credinţa omului. Preacu- 
viosului Amfilohie, Dumnezeu i-a încredințat mai mult 
decât altora: darul tămăduirii sufletelor. Prin post, rugă- 
ciune, prin smerenie adâncă şi printr-o profundă dragos- 
te față de Cel Atotputernic şi față de aproapele, el şi-a 
înmulțit acest talant, fapt mărturisit şi de cei ce l-au cu- 
noscut în viață sau care s-au vindecat cu ajutorul lui 
după moarte. Mulţi oameni, pentru că au fost tămăduiţi 
de bolile sufleteşti şi trupești, pentru că au fost îndru- 
maţi sau pur și simplu pentru un cuvânt bun pe care l-au 
primit de la părintele, îşi exprimă mulțumirea prin po- 
menirea dumnezeiescului doctor. 

Ei îşi notează amintirile, îşi împart bucuria şi îngrijora- 
rea pe care le-au simțit în timpul convorbirii cu părintele, 
față către faţă, la mormântul său sau la moaştele Preacu- 
viosului în biserica Peşterii. 

lată câteva din ele, cunoscute de fiii duhovniceşti ai 
schimnicului, de rude, de cei apropriați şi de locuitorii 
mănăstirii — o picătură în lacul lumii. 

Ca vindecător al luxaţiilor şi al fracturilor, preacuvio- 
sul Amfilohie s-a pus pe sine la încercare încă pe când era 
adolescent, ajutându-l pe tatăl său să îndrepte oasele frac- 
turate, compătimind orice durere omenească. Şi, după 
aceea, pe când era monah, schița cu creionul linia fractu- 
rii pe mâna ruptă şi-l trimitea pe bolnav la radiografie — 
linia creionului coincidea cu exactitate cu radiografia fă- 
cută la spital. Doctorii se minunau de darul pe care îl avea 
acest simplu monah. Aici acţiona în mod clar darul cu- 
noaşterii „cu duhul”. 

Nepoata lui, Anna Timofeevna, care a trăit în satul na- 
tal al starețului, îşi aminteşte cum odată, vizitându-l pe 
unchiul său care pe atunci trăia în casa de la cimitirul mo- 
nahilor, în ochii ei s-a vindecat ca prin minune o femeie 
cu mâna ruptă. Fractura îi cauzase multă suferință femeii 
şi, de aceea, era nevoită să-şi păzească mâna de orice 
mişcare în plus. Părintele Iosif i-a poruncit să-şi pună am- 
bele mâini deasupra capului. Făcând aceasta, ea s-a simțit 
dintr-o dată sănătoasă şi n-a mai avut nici o durere. 

Aproape toţi locuitorii Poceaevului în diferite perioade 
ale vieţii lor: în copilărie, în adolescenţă sau la bătrânețe 
au fost pacienţi ai Preacuviosului. Odată i-au adus o lo- 
calnică, N. Coborând iarna pe scările înghețate, ea căzuse 
şi îşi rupsese mâna. Diagnosticul: fisură la osul umărului. 
Părintele i-a îndreptat mâna şi a îndemnat-o să pună ceva 
cald pe locul bolnav. După două săptămâni, întorcându-se 
la stareţ, ea încă se plângea de o durere puternică pe care 
o simțea în mână, care creştea în fiecare zi. 

Părintele Iosif i-a luat atunci mâna şi a ridicat-o sus, 
deasupra capului, întrebând-o: 

— Dar aşa se ridică? 

— Da-a părinte. 

— Fă-ţi cruce; nu te doare? 

— Nu, nu mă doare, părinte! — răspundea femeia bol- 
navă, uitând cu totul de durere. 

Părintele avea o regulă stabilită: dacă era adus cineva 
cu fractură de os noaptea, atunci putea fi chemat în orice 
ceas din noapte. Aşa s-a întâmplat şi cu pădurarul. Acesta 
mergea noaptea târziu prin pădure şi în faţă i-a apărut un 
tractor. Pădurarul s-a ferit cât a putut, însă a fost atins cu 
şenila, fiindu-i zdrobit piciorul. L-au adus la stareţ. „Pă- 
rinte, are fracturi!” Şi părintele a venit imediat. De aceas- 
tă dată părintele a lucrat la piciorul pădurarului o oră, 
apoi l-a legat talpa într-un carton. După ce a terminat, i-a 
rugat pe pădurar, pe tractorist şi pe inginerul-agronom să 
cineze cu el. Când, după ce au mâncat, s-au ridicat să ple- 
ce, agronomul şi tractoristul au vrut să-l ducă pe pădurar 
în brațe până la tractor, însă părintele Iosif i-a poruncit să 
meargă singur. Pădurarul, cu frică, a pus piciorul bolnav 
pe podea, dar s-a îndreptat spre tractor cu un mers sigur, 
fără să şchiopăteze. Doctorul, prin rugăciunea sa, i-a vin- 
decat piciorul. 

I-au adus odată starețului pe juristul Stețiuk I.: acesta 
căzuse de pe motocicletă şi îşi fracturase în două locuri 
piciorul. O lună întreagă stătuse în spital cu piciorul în 
ghips fără a primi vreo uşurare. Atunci soția l-a luat din 
spital şi l-a adus la tămăduitorul de luxaţii. Când i-a scos 
gipsul, starețul a văzut că piciorul i se înnegrise; la spital, 
un picior aflat într-o astfel de stare ar fi fost amputat. El 


45 


i-a rugat să-l lase pe bolnav în gazdă la vecini, venind zil- 
nic şi ungându-i piciorul cu o alifie pe care o pregătea 
singur din miere, ulei şi ceară. Un astfel de medicament 
vindecătorul îl dădea oamenilor pentru orice boală: celor 
bolnavi de leucemie, de cancer, de eczemă și de alte boli, 
Şi acesta i-a ajutat, pentru că, aşa cum spunea şi starețul, 
era sfinţit prin rugăciune puternică. După o săptămână, 
piciorul lui Steţiuk s-a albit puţin, iar când s-a însănătoşit 
definitiv, atunci părintele a strigat de bucurie: „A ajuns 
rugăciunea până la Dumnezeu!”. 

Din satul Vilşanka, așezat la o distanţă de cinci kilo- 
metri de Poceaev, au adus în vara anului 1965 o fetiţă. Ea 
căzuse de pe bicicletă şi îşi fracturase clavicula. Părintele 
losif i-a îndreptat oasele fracturate, iar fata imediat a fugit 
fără să simtă vreo durere. 

Mulţi oameni, chiar şi dintre cei necredincioși, după o 
întâlnire cu Preacuviosul şi-au schimbat radical punctul 
lor de vedere. 

lată, de exemplu, ce s-a întâmplat cu Tatiana din 
Sankt-Petersburg. Căsătorindu-se, ea s-a stabilit în oră- 
şelul Poceaev. La biserică nu obişnuia să se ducă, despre 
Dumnezeu nu ştia nimic, chiar dacă fusese botezată din 
copilărie. A ajuns în lavră din cauza unei boli: din cauza 
emboliei, un picior i se cangrenase. Doctorul stabilise 
ziua operaţiei. Îi venea destul de greu tinerei să se obişnu- 
iască cu gândul că va pierde piciorul, era bucuroasă de 
orice, numai să se vindece, fiind hotărâtă să meargă până 
şi la „o şedinţă” la acest monah despre care se spunea că 
vindecă orice boală. Împrumutând nişte bani, a plecat şi, 
neștiind cum să se anunțe, s-a aşezat în spatele tuturor, 

stând la îndoială şi gândindu-se dacă o va primi şi pe ea, 
care este o necredincioasă. 

Nu a trebuit să aştepte prea mult, din chilie a ieşit pă- 
rintele Iosif şi, uitându-se cu atenție la cei veniţi, a spus: 
„Dumneavoastră..., apropiaţi-vă!” Neașteptându-se să i 
se acorde dintr-o dată vreo atenţie, Tatiana tăcea. Părinte- 
le Iosif a precizat: „Auzi, tu, care eşti cu pălărie, apro- 
pie-te de mine!” Tatiana a intrat, lăsând în urmă murmu- 
rul mulțimii. Propunându-i să se aşeze, părintele i-a as- 
cultat necazul şi a îndemnat-o să aibă nădejde: nu-i ne- 
voie de operaţie; i-a dat din acea alifie şi apă sfințită, 
spunându-i că se va vindeca. Pentru a-i mulțumi, Tatiana 
i-a întins douăzeci şi cinci de ruble. Starețul nu a luat: 
„Tu n-ai, pe ăştia i-ai luat cu împrumut” — şi, luând din 
sertar cincizeci de ruble, le-a dat Tatianei, care era cutre- 
murată de cele întâmplate. Venind acasă, ea a început 
să-şi ungă piciorul cu acea alifie şi să bea apă sfinţită, 
cum o sfătuise părintele. În scurt timp piciorul şi-a reve- 
nit, s-a dezumflat, cangrena a dispărut. Tămăduindu-se nu 
numai cu trupul, ci şi cu sufletul, Tatiana a început să 
meargă întotdeauna la biserică, de multe ori alergând la 
binefăcătorul său după un sfat. 

Alt caz de vindecare de cangrenă, care s-a păstrat în 
memoria noastră, este cazul care a avut loc la Schit. Unul 
dintre monahi, refuzând amputarea mâinii, se pregătea 
pentru moarte. Părintele Iosif, auzind de această boală, a 
venit la Schit şi a cerut să i se aducă apă fierbinte, spirt, 
vată, pansament, o farfurie şi un cuţit ascuţit. Scoţându-i 
pe toți afară din chilie, a început să opereze: a tăiat parțial 
mâna bolnavă în două, a lăsat să curgă în farfurie sângele, 
a spălat rana cu apă, cu spirt, a pansat-o strâns şi a plecat. 

Monahul s-a vindecat în câteva zile şi a trăit mulţi ani o 
viaţă bineplăcută lui Dumnezeu. 

Alt caz. Roaba lui Dumnezeu K. în iarna anului 1965 a 
alunecat pe gheaţă şi a căzut pe-o coastă, pe partea stângă, 
şi credea că „şi-a deranjat inima”. Din acel moment a înce- 
put să aibă atacuri de cord, care erau însoțite de frica mor- 
ii. Aceste crize au legat-o de pat pentru zece-cincisprezece 
zile. Şi iată, o bătrânică a convins-o să meargă la părintele 
Iosif. Au ajuns până în satul Stijok (autobuzul nu circula 
prin laloviţa), iar de acolo au mers prin pădure pe jos. Au 
întâlnit o fetiță care le-a spus că părintele le aşteaptă deja, 
spunându-i: „Acolo sunt două roabe ale lui Dumnezeu din 
Poceaev care vin la mine”. Era uimitor şi faptul că K. a 
mers zece kilometri fără să se odihnească, în vreme ce 
acasă ajungea cu mare greutate până la locul de muncă. 

Întrebând-o ce a adus-o până în Ialoviţa, părintele losif 
a spus: „Mâine vom face slujba de sfințire a apei şi îţi 
vom lecui inima”. Însă K. era nedumerită, socotind că ini- 
ma trebuie lecuită cu extracte din ierburi. Dimineaţă, fă- 
când rugăciunea agheasmei şi stropindu-i pe toți cu apă 
sfințită, stareţul i-a invitat la masă. El în fiecare zi îi ospă- 
ta cu o trapeză binecuvântată. După slujbă, K. a simţit a 
uşurare inexplicabilă în inimă. 

Altă dată a fost adus la el un tânăr de doisprezece ani. 
Era fiul prim-secretarului comitetului regional de partid 
din Ternopol. Avea un sarcom” la picior, şi nici cei mai is- 
cusiți doctori nu au putut să-l ajute. Secretarul comitetului 
era disperat, a hotărât totuşi să mai apeleze la ultima spe- 
ranță — l-a adus la părintele Iosif. Examinându-i piciorul, 


3 Formă gravă de cancer (n. red.). 

starețul le-a propus părinţilor să-l lase pe copil în jur de 
două săptămâni undeva la un vecin în gazdă. A spus că-l 
va vindeca numai prin rugăciune. L-a rugat să poarte o cru- 
ciuliţă la gât şi în fiecare dimineaţă să vină la rugăciunile 
de sfințire a apei, să bea apă sfinţită şi să guste din binecu- 
vântata masă. Tânărul le-a împlinit pe toate întocmai. 

După două săptămâni sarcomul a dispărut ca şi cum 
n-ar fi fost, şi părinţii fericiţi l-au luat acasă absolut sănă- 
tos. Drept mulțumire, prim-secretarul a luat măsuri ca în 
laloviţa să circule în fiecare zi cursa Kremeneţ — Malaia Ia- 
loviţa, promițând că nu va crea probleme taximetriştilor de 
a aduce oameni la părintele şi că nu îl va mai persecuta. 

Preotul Anatolie din regiunea Vinniţei îşi aduce amin- 
te: „În anul 1965, cu binecuvântarea starețului, am pornit 
spre laloviţa. Aveam ulcer la stomac şi voiam să aflu 
dacă este nevoie de operaţie. Starețul nu mi-a dat binecu- 
vântare să mă operez, ci mi-a dat mai multe leacuri din 
ierburi, explicându-mi cum trebuie preparată şi consuma- 
tă fiertura din aceste ierburi şi cum se ține postul, că este 
nevoie de rugăciune şi de Psaltire. Am stat la el vreo pa- 
tru zile şi am simţit o ușurare. Şi acasă am împlinit cano- 
nul de rugăciune, aşa cum m-a îndemnat starețul. Starea 
sănătății mele s-a îmbunătățit...” 

Veneau la părintele-doctor oameni suferinzi de felurite 
boli. Din Dnepropetrovsk au venit două prietene, angajate 
la o fabrică de confecţii. Una dintre ele era surdo-mută. 
Părintele a întrebat-o cum o cheamă. Prietena ei i-a răs- 
puns: „Părinte, ea este surdo-mută”. „Tu să taci!”, a spus 
părintele şi a întrebat-o din nou pe surdo-mută care îi este 
numele. Ea a mârâit ceva. Însă Starețul n-a încetat să o 
întrebe. Şi dintr-o dată: 

— Galea, a răspuns răspicat surdo-muta. Şi de acum au- 
zea şi vorbea. Prietena celei surdo-mute, fiind cutremurată 
de minune, de bucurie a început să plângă. Galea avea 
atunci douăzeci și cinci de ani. Când era de trei ani, a fost 
bătută fără milă de mama vitregă şi, de frică şi de durere, 
fata a devenit surdo-mută. Părintele Iosif a tămăduit-o. 

Altă dată părinții unui băiețel de trei ani l-au rugat pe 
părintele losif să-l tămăduiască. Starețul a cerut să i se 
dea copilului un măr murat care era pus într-o farfurie pe 
masă. Părinţii au spus că copilului nu-i plac merele mu- 
rate. Însă spre marea lor mirare el a mâncat mărul cu mul- 
tă plăcere. Şi după aceea părintele l-a întrebat ceva pe co- 
pil şi acela i-a răspuns. A început să audă şi să vorbească. 

S-a întâmplat odată că nişte părinţi şi-au adus pe cei 
doi fii surdo-muțţi ai lor, rugându-l cu lacrimi pe părintele 
să-i ajute să scape de acest necaz. Starețul i-a sfătuit să-i 
ducă pe copii la şcoala de surdo-muţi. Părinţii însă nu în- 
cetau să-l roage. Şi atunci părintele Iosif l-a întrebat aspru 
pe tatăl copiilor dacă a hulit vreodată pe Dumnezeu. Tatăl 
surdo-muților, plecându-şi capul, a plâns cu amar. „lată, 
este pedeapsă de la Dumnezeu pentru tine”. lată un exem- 
plu clar pentru noi că Dumnezeu nu se lasă batjocorit. 

Trebuia să ai mare dragoste în inimă, pentru a nu lăsa 
pe cineva necercetat şi neajutat. Acest doctor al lui Dum- 
nezeu avea o astfel de dragoste. El găsea timp pentru fie- 
care. Odată a vindecat un copil, fiul unui militar. Acesta, 
plângând de bucurie, s-a aruncat să-l îmbrățişeze când pe 
fiul său, când pe stareţ. A vrut să-i dăruiască părintelui 
Iosif maşina, banii, însă el le-a refuzat pe toate. 

Şi pe lângă aceasta, au venit la părintele doi oameni nu 
foarte tineri — soţ şi soție. Intrând în curte, ei şi-au pierdut 
dintr-o dată cunoştinţa. Când s-au trezit, au spus că unica 
lor fiică este paralizată de paisprezece ani şi că s-au adre- 
sat la mulţi doctori, însă aceia n-au putut face nimic. Până 
la urmă au fost sfătuiți să meargă la părintele Iosif. Cu o 
jumătate de lună în urmă ei îşi aduseseră fiica aici. Părin- 
tele se uitase la ea şi le spusese să vină peste o lună, iar 
fata să rămână la el. Şi iată acum şi-au văzut fiica fugind 
în întâmpinarea lor. 

Odată părintele a plecat într-un oarecare sat pentru toată 
ziua, la un bolnav. El nu refuza niciodată pe nimeni, fără să 
ia seama la greutăţi şi osteneli. Însă în acea clipă au adus la 
el un copil foarte bolnav de treisprezece ani. Peste câteva 
ore a murit. L-au pus în curte pe un scaun. Noaptea târziu a 
venit părintele. S-a apropiat de cel care murise deja şi a fă- 
cut cruce asupra lui. Copilul a deschis ochii — a înviat. Pă- 
rintele Iosif a cerut să-i dea ceva de mâncare. 

Preacuviosul avea şi darul preştiinței sau al „vederii 
înainte”. Despre aceasta mărturiseşte maica Irina și nu 
numai ea. El a știut dinainte că Irina nu va mai fi cu ma- 
ma sa duhovnicească. Aşa s-a şi întâmplat. Maica Maria 
chiar după ce a vorbit cu părintele Iosif şi cu Irina a ple- 
cat în oraşul Verhoturie din regiunea Sverdlovsk, făgădu- 
ind că o va chema și pe Irina. Însă s-a îmbolnăvit de tu- 
berculoză şi chiar în acelaşi an a murit. Aşa s-a împlinit 
prorocia părintelui Iosif. 

„Odată, într-o seară de iarnă, povesteşte sora care fă- 
cea ascultare la părintele Iosif, eu citeam psaltirea în ca- 
pelă, stând în fața analogului, față în față cu geamul. Ci- 
team mecanic, gândindu-mă la altceva. Am privit fără să 

vreau pe geam şi l-am văzut pe părintele Iosif, care s-a 
uitat foarte aspru la mine. lar când a intrat în capelă mi-a 
zis: Cu buzele rosteşti rugăciunea, dar cu mintea eşti de- 
parte de Dumnezeu”. 

O femeie din Poceaev de multe ori îşi amintea de pri- 
ma sa vizită pe care a făcut-o părintelui Iosif, în vara anu- 
lui 1965. Era duminică. După slujba de sfințire a apei şi 
binecuvântata masă, ea şi încă o femeie se pregăteau de 
plecare, sperând să prindă ultimul autobuz, însă părintele 
losif a spus că la ora şase vor prinde o ocazie care le va 
duce până acasă. Tovarăşa de drum a acestei femei auzise 
de la localnici că, dacă se va întâmpla să plouă, maşina nu 
va putea să treacă, şi ele au hotărât să plece. Se apropriau 
de staţia de autobuz, iar în întâmpinarea lor venea un cu- 
noscut din Poceaev într-o maşină verde. El a întrebat dacă 
starețul este acasă şi le-a propus să le ia când se va în- 
toarce, însă, supărate pe sine pentru puţina lor credinţă, 
femeile au plecat cu autobuzul. După această întâmplare 
K. se temea să încalce orice cuvânt al părintelui Iosif, 
chiar dacă nu era o poruncă. 

La sfârşitul anului 1970, o doamnă tânără şi-a adus fe- 
tita de cinci ani, care era bolnavă. Mama a început să-i 
povestească starețului despre boala fiicei. Părintele a ce- 
rut unei surori să-i aducă din bucătărie cuțitul mare. Lu- 
ând cuțitul i l-a dat femeii zicând: „Na, înjunghie-o!”. 
Fiind speriată şi uitându-se la stareţ, ea şi-a strâns copilul 
în braţe. Părintele Iosif i-a poruncit din nou: „Înjunghie-o, 
ţi-am zis!”. Femeia şi-a strâns copilul şi mai tare în brațe 
şi de frică a strigat. Atunci minunatul doctor a întrebat-o: 
„De cei pe care i-ai ucis în pântece, de ceilalți, nu ţi-a fost 

milă? Şi mai frumoşi ar fi fost! Pentru păcatul tău se 
chinuie acum copilul!” 

Părintele trăia necazul care umplea inimile oamenilor 
ca şi cum ar fi fost al lui, pătimind cu cei ce pătimesc şi 
făcând pogorământ celor neputincioşi. 

Trecând pe lângă biserică, îşi aminteşte Marta, o locui- 
toare a Poceaevului, oamenii de multe ori cădeau jos îna- 
intea părintelui. „Pe aceştia demonii îi aruncă la pământ”, 
spunea părintele Iosif. Apropiindu-se, cum povestea roa- 
ba lui Dumnezeu, Alexandra, de o fată de douăzeci şi 
şapte de ani, care de mult timp era stăpânită de demon, 
starețul a apucat-o cu mâinile de cap şi a poruncit cu as- 
prime: „leşi, ce-ai intrat în ea? Ție-ţi spun, ieşi!” După un 
timp, fata deodată s-a luminat la faţă şi de bucurie a stri- 
gat: „A ieşit!” 

În toamna anului 1956, îşi aduce aminte o bătrână care 
obişnuia să vină la Lavră, când la Liturghia de dimineață 
din biserica peşterii au început să cânte „Tatăl nostru”, 
dinspre coridor s-a auzit un sunet pătrunzător. Strigătul 
violent ca de multe glasuri, se auzea din ce în ce mai tare, 
revărsându-se în biserică. Toţi fără să vrea şi-au întors 
privirea spre uşă. Aveai impresia că o gloată întreagă de 
nebuni se apropiau de uşă. Mare le-a fost uimirea când au 
văzut o femeie tânără, foarte slabă, care cu mare greutate 
putea fi dusă de patru oameni. Cu un efort de necrezut, 
fiind adusă în peşteră, s-a oprit. Imaginea raclei cu moaș- 
tele preacuviosului Iov şi peştera unde s-a nevoit acesta 
i-au creat o stare de groază de nedescris. Strigând şi mai 
puternic, ea dintr-o dată şi-a eliberat mâinile şi s-a arun- 
cat de lângă sfintele moaşte, îndoindu-şi picioarele, cam 
la cinci metri mai aproape de intrare. Oamenii care pă- 

zeau sfintele cu mare efort punând stăpânire asupra crea- 
turii firave, care era posedată de o putere neomenească, 
au dus-o în biserica Adormirii, unde în faţa răstignirii pă- 
rintele Iosif citea un acatist. Demonizaţii, fiind aşezaţi în 
spatele lui, se întindeau pe podea în diferite poziții, um- 
plând văzduhul de țipete răsunătoare. Femeia care fusese 
adusă, s-a aruncat pe una dintre demonizate şi suindu-se 
deasupra ei, lovindu-o cu picioarele din ambele părți, stri- 
ga: „Diii! Să mergem!” Într-o parte a bisericii era soțul 
vărsând lacrimi amare. Era un bărbat înalt, tânăr, cu as- 
pect de intelectual, și uitându-se cu jale în stânga și în 
dreapta, îi ruga pe oameni: „Rugaţi-vă pentru ea, o chea- 
mă Zoia”. Femeile îl învățau cum se țin degetele când 
faci cruce, iar Zoia, din timp în timp, venindu-şi în sine, 
se arunca înaintea Răstignirii, strigând: „Doamne, iar- 
tă-mă!”, „Maica Domnului, iartă-mă!” După aceea cădea 
fără cunoştinţă pe podeaua de piatră și iarăşi începea să se 
chinuie, apucându-l pe părintele de veşminte. Abia ţinân- 
du-se pe picioare, el continua să citească acatistul, şter- 
gându-şi câteodată picăturile reci de sudoare de pe față 
albită. Acatistul a luat sfârşit, părintele s-a întors spre Zoia 
Şi a întrebat-o: „Eşti creştină?” Cutremurându-se cu in- 
dignare, cu o pustietate străină în ochi, Zoia a vorbit nu 
cu vocea sa: 

— Zoia este creştină, eu însă sunt baptistă! 

— leşi, a zis starețul demonului. 

— Dar unde o să mă duc? 

— În adânc! 

— Nu vreau în adânc! — a strigat duhul cel rău. 

— Vedeţi, creştinilor, adâncul îl înspăimântă până şi pe 
demon! — a zis părintele oamenilor care erau adunaţi aco- 

lo. Între timp, Zoia, stând jos pe podea din cauza slăbiciu- 
nii, l-a rugat pe soțul său să-i dea bani părintelui Iosif. Pă- 
rintele Iosif a refuzat să ia bani, făgăduind că se va ruga 
pentru ea. 

Seara, Zoia, stând cu evlavie împreună cu soțul la sluj- 
bă, îşi amintea cu durere de anii grei pe care i-a petrecut 
în boala sufletească. Acum, având această experienţă du- 
reroasă, nu se mai îndoia care este adevărata credinţa. To- 
tul începuse amuzant-romantic. 

Cu unsprezece ani înainte, fiind foarte tânără şi plină de 
viață, Zoia a întâlnit un tânăr care tocmai absolvise faculta- 
tea şi fusese trimis la Donbas în calitate de şef de mină. 

Mama lui Alexandru — aşa se numea tânărul — era bap- 
tistă. Acolo a atras-o şi pe Zoia, aşa încât aceasta cânta la 
adunările sectei. Zoia şi Alexandru au hotărât să se că- 
sătorească. 

Ca să nu-i întristeze pe părinții miresei, pentru că mama 
Zoiei era ortodoxă, au hotărât să se cunune. Dar Dumnezeu 
nu se lasă batjocorit. Spre groaza mamei, s-a dat pe față 
viclenia mirelui şi a oaspeţilor: Zoia s-a îndrăcit în mo- 
mentul în care preotul i-a pus cununia pe cap. Cu toate 
acestea, căsătoria a avut loc. S-au născut două fete. Atmo- 
sfera păcii şi a liniştii din casă era câteodată stricată de 
crizele de nebunie în care cădea Zoia, în vreme ce tânărul 
soț nu cruța nici un mijloc pentru tămăduirea soţiei. Toate 
au fost zadarnice până în ziua în care nişte oameni cu inimă 
bună i-au îndrumat spre Poceaev, unde părintele Iosif a 
vindecat-o chiar în prima noapte, când aceasta a stricat gea- 
murile din hotelul oraşului. Vindecarea Zoiei atât de evi- 
dentă şi minunată i-a făcut pe amândoi să se căiască pentru 
rătăcirea lor şi să cunoască adevărata cale a mântuirii. 

Întorcându-se acasă, soțul Zoiei a făcut declaraţie scri- 
să la comitetul de partid cu cererea de a fi exclus din par- 
tidul comunist, motivând că a devenit creştin şi ortodox. 
Cererea i-au aprobat-o, de la lucru nu l-au alungat şi Ale- 
xandru a fost până la pensie şeful acelei mine. După ace- 
ea a fost preoțit, venind câteodată la Poceaev, unde făcea 
slujba parastasului la mormântul îndrăgitului părinte. 

În vara anului 1965, fiecare din cei ce veneau la părin- 
tele Iosif puteau observa că acesta era ajutat de o fată har- 
nică, smerită. În timpul slujbelor de sfințire a apei, Nadej- 
da, aşa îi era numele, stăruia cu evlavie să-l ajute pe pă- 
rintele: îi aducea apă, îi aprindea lumânările, îi aducea tă- 
mâie. Odată, după slujbă, ea şi-a povestit istoria ei. Na- 
dejda venise în Ialoviţa din Magadan, unde lucrase ca in- 
firmieră. De la douăzeci de ani a început să aibă crize de 
îndrăcire. Un oarecare tânăr i-a propus să se căsătorească, 
însă ea a refuzat. Mama lui se pare că a făcut vrăji, pentru 
ca Nadejda să nu se mai poată căsători cu nimeni. La lu- 
cru erau nevoiţi să-i suporte boala, care se manifesta pe- 
riodic. Cineva i-a povestit fratelui ei, care absolvise uni- 
versitatea de medicină, despre părintele Iosif şi i-a dat şi 
adresa acestuia. Fratele ei a adus-o la stareţ. „Şi l-am vă- 
zut în persoană. El stătea pe un cerdac înalt. Deodată s-a 
făcut simțită în sufletul meu o aşa de mare ură, încât eram 
gata să-l rup în bucăți. Însă el şi-a ridicat mâna ca să mă 
binecuvinteze, şi o putere interioară inexplicabilă m-a 
aplecat cu capul până la pământ. Eu am căzut şi nu mai 
ţin minte nimic. Când m-am trezit, am simțit că m-am 
vindecat: îmi era uşor pe suflet şi eram plină de bucurie. 
Fratele a plecat pentru că el trebuia să se angajeze la 
spitalul la care a fost numit medic-şef, iar eu am rămas la 

părintele Iosif aproape două săptămâni. În curând o să mă 
întorc acasă”. 

De foarte multe ori starețul era nevoit să rabde diferite 
necazuri din partea vizitatorilor săi gălăgioşi, posedaţi de 
duhuri rele. Cei ce locuiau cu el îl sfătuiau să nu mai pri- 
mească demonizați, fiindcă demonii se răzbunau pe toți 
cei ce locuiau cu părintele sau lângă el. Însă părintele Io- 
sif răspundea: „Este greu să rabzi, dar nici nu trebuie să 
ne temem de draci!” Un astfel de vizitator a fost adus de 
soția lui. Acesta s-a dezbrăcat în pielea goală, a intrat în 
casă, a luat cuțitul de pe masă şi şi-a spintecat pântecele, 
slavă Domnului, fără să-şi atingă peritoneul. L-au dus ur- 
gent la spital. Pe alt nebun de acest gen l-a adus mama sa. 
Era înalt de statură şi după cum se vedea foarte puternic 
din punct de vedere fizic. Bolnavul s-a apropiat de părin- 
tele care şedea pe un scăunel în curte şi pe neaşteptate l-a 
lovit cu o aşa putere în faţă încât părintele a căzut şi două 
ceasuri a stat culcat, fără cunoştinţă. 

O oarecare femeie şi-a adus fiica demonizată. În tim- 
pul rugăciunii ea a lovit-o pe maică-sa în cap cu o sticlă, 
aşa încât i-a crăpat fruntea, şi după aceasta a fugit. Mama 
ei, plină de sânge, plângea şi se tânguia, întrebându-se 
unde îşi va afla acum fiica. Părintele Iosif i-a pus o bucată 
de vată pe frunte şi rana a început deodată să se strângă. 
El a liniştit-o pe femeie, spunându-i că fiica ei se va în- 
toarce. Peste câteva clipe s-a apropiat de curte o maşină, 
în care se afla fata care fugise. Şoferul o întâlnise pe stra- 
dă şi îşi dăduse seama de unde a fugit. El s-a oprit, a prin- 
S-0, a aşezat-o în maşină şi a adus-o la părintele Iosif. 
Atunci era Săptămâna Luminată şi părintele i-a dat ma- 
mei şi fiicei acesteia nişte bani, şi i-a poruncit fetei să-şi 

sărute mama şi s-o salute cu Învierea lui Hristos. Ea s-a 
supus. Şi salutând-o cum se salută de Paşti, deodată s-a 
vindecat, venindu-şi în sine. 

În toamna anului 1970, au venit nişte oameni în vârs- 
tă şi şi-au adus fiul, Teodor. Acesta în armată îşi ieşise 
din minţi. În momentul în care părintele Iosif s-a apro- 
piat şi a făcut cruce asupra lui, tânărul şi-a strâns pum- 
nii, şi-a încleştat dinţii şi a început să bată pasul pe loc, 
să se învârtească şi să mârâie cu mânie. „Ce, ai vrut să 
ajungi cosmonaut?”, l-a întrebat părintele. Starețul i-a 
îndemnat pe părinţi să se roage pentru el, şi mai târziu 
au plecat. Teodor nu a reacționat cu nimic la rugăciunea 
părinților săi şi nici nu voia să audă de rugăciune, 
refuzând să mănânce. Voia să plece undeva, certându-i: 
„Unde m-aţi adus?” Părinţii plângeau, rugându-se Dom- 
nului pentru vindecare. Exact după o săptămână înainte 
de masă, Teodor s-a apropiat de trapeză şi a cerut de la 
surorile mănăstirii peria de încălțăminte. În acea zi el s-a 
dus la masă comportându-se ca un om normal, răspun- 
zând cu bucurie şi dreaptă judecată la întrebările care i 
se puneau. Părinții lui au fost șocați de comportamentul 
fiului lor. Şi-au plecat genunchii în fața părintelui Iosif 
mulțumindu-i pentru vindecarea lui Teodor. „Mulţumi- 
ți-i lui Dumnezeu, nu mie. S-a vindecat pentru rugăciu- 
nile voastre”, le-a spus părintele şi i-a binecuvântat să 
plece cu pace. 

Părintele Iosif i-a retezat o şuviță unei femei care își 
purta în mână capătul ei ca pe un copil. l-a zis că unele şu- 
vite de păr sunt legate de demoni — ei sunt acolo legiuni în- 
tregi, şi nu pot fi retezate cu nimic şuviţele: nici cu foarfe- 


58 


cele, nici cu briciul. De aceea oamenii se chinuie ani în- 
tregi, nefiind în stare să se elibereze de șuviţele încâlcite“. 


* 


El nu se temea deloc de atei. Din această cauză au ve- 
nit, l-au scos din chilie şi l-au dus la Ternopol, într-un 
spital de bolnavi psihic. Chilia au pecetluit-o cu ceară. 
După câtva timp a venit părintele Iosif îmbrăcat într-un 
sacou, bărbierit, ca un bătrânel. De îndată ce a ajuns s-a 
dus să se închine la Talpa Maicii Domnului, la icoana fă- 
cătoare de minuni şi la moaştele Preacuviosului Iov al Po- 
ceaevului. Oamenii, auzind că s-a întors părintele Iosif, 
au fugit după el; era cunoscut peste tot, de către toți. În 
dimineața următoare a slujit sfânta Liturghie în biserica 
Peşterii. Oamenii, uitându-se la el, plângeau. La slujbă 
era prezentă şi acea Svetlana Aililuieva — fiica lui Stalin, 
care l-a eliberat din spitalul de bolnavi psihic. După aceea 
ea l-a luat cu sine în Lvov; nădăjduia să-l ducă în Caucaz. 
Au poposit în Lvov. Noaptea l-au mutat pe părintele Iosif 
în linişte într-un alt apartament. Dimineaţa Svetlana a fă- 
cut scandal (ea dormise în același apartament), însă cui 
să-i spui: a plecat, şi unde anume nu se ştia. În Lvov el a 
stat cam două luni, până ce s-au liniştit toate, iar după 
aceea s-a mutat în lalovița, la ai săi. 


Arhimandritul Gheorghe 


Când eram chemat de miliție la interogatoriu, întotdea- 
una luam binecuvântare de la părintele Iosif. El îmi spunea: 





* Este vorba de o boală în care firele de păr sunt foarte strâns lipi- 
te între ele şi formează şuviţe care nu pot fi tăiate (n. red.). 

„Du-te şi nu te teme de nimic”. Nu se temea de ei nici sta- 
rețul, pentru că atunci când colaboratorii KGB şi miliția 
umblau prin curtea Lavrei, el îi alunga strigând la ei: „Ple- 
caţi de aici. Ce vă mai trebuie? Aici trăiesc monahi”. 


Ieromonahul Agaton 


Îi multumesc părintelui Iosif, că m-a vindecat de ec- 
zemă la picioare de care am suferit mult timp. Mi-a pre- 
gătit nişte alifie, mi-a uns piciorul şi eczema a trecut. 
Doctorii la care am apelat de multe ori nu au putut să-mi 
vindece eczema. 


Schiarhimandritul Dimitrie 


Eu m-am ataşat de părintele Iosif având o evlavie deo- 
sebită față de el. Într-un timp, veneau din Lvov la părin- 
tele nişte colaboratori ai KGB-ului şi miliția şi au cerut să 
fie cedată statului catedrala Sfintei Treimi, şi ajutorul de 
stareţ a fost de acord. Eu am fost şi am văzut totul. În acel 
ceas s-a apropiat de soborul Sfintei Treimi părintele Am- 
filohie, şi oamenii care erau adunaţi acolo s-au apropiat 
de el ca să ia binecuvântare. Erau îngrijorați şi cu binecu- 
vântarea părintelui au început să-i alunge pe oaspeţii cei 
nepoftiți. Iar în seara aceleiaşi zile a început o furtună pu- 
ternică şi din Cauza unui trăsnet s-au spart toate geamurile 
chiliei în care trăia ajutorul de stareț şi în partea chiliilor 
care existau prin apropiere. Apa a invadat holul. 

Natura ne-a amintit-toate cele ce s-au întâmplat în 
acea zi. 


Arhimandritul Vsevolod 


Aveam de multe ori ocazia să trec prin laloviţa pe la 
părintele Iosif având binecuvântare de la părintele Au- 
gustin. Nu o dată mi-a spus că pe cei care vor veni la el la 
mormânt îi va ajut pe toţi a. Era, într-adevăr, rob al lui 
Dumnezeu. 


Arhimandritul Silvestru 


Fiind portar, de multe ori am văzut cum intrau în La- 
vră colaboratori ai KGB-ului, stăteau pe băncuţele de afa- 
ră, iar părintele Iosif ieşea la ei, şi îi alunga din curte până 
lângă clopotniță. 


Igumenul Valerii 


Părintele Iosif a vindecat-o pe sora mea: ea avea un pi- 
cior mai scurt decât celălalt. Şi a mai spus că ea va ajunge 
călugăriță. Prorocia s-a împlinit. 


Monahul Adrian 


Acestea s-au întâmplat la sfârşitul lui noiembrie-înce- 
putul lui decembrie 2002. Mătuşii mele din Volâni i-au 
găsit tumoare la sân. Ea se pregătea pentru operație, însă 
înainte de aceasta s-a hotărât să-și pună în partea bolnavă 
nişte nisip luat de la mormântul schiigumenului Amfilo- 
hie. Ea era credincioasă, cânta din copilărie în corul bise- 
ricii; acum are vreo patruzeci de ani. S-a dus la operaţie, 
şi când a făcut mamografia finală, mare minune! Nu se 
mai vedea nici o tumoare. 


Fratele Gheorghe 

La cimitirul monahilor la mormântul schiigumenului 
Amfilohie se fac zilnic rugăciuni. Vin oameni şi vara, şi 
iarna, vărsând multe lacrimi de bucurie sau din cauza ne- 
cazului sau a tristeţii. Starețul îi primeşte cu bucurie pe 
toți dăruindu-le tuturor, unuia vindecarea trupului altuia 
vindecarea sufletului. 

Roaba lui Dumnezeu M. locuia lângă cimitirul mona- 
hilor. Câţiva ani în urmă s-a îmbolnăvit de ficat. Nu i-au 
ajutat nici un fel de preparate medicinale. A văzut în vis 
procesiunea înconjurării bisericii din Lavra Poceaevului şi 
printre monahi l-a observat şi pe părintele Iosif. Ea s-a 
apropiat de părintele ca să ia binecuvântare, iar părintele a 
mustrat-o pentru că nu vine niciodată la mormântul lui. A 
sfătuit-o să ţină post şi să se roage şi atunci boala de unde a 
venit acolo se va şi întoarce. Crezând visului, M. se ducea 
în fiecare zi la mormânt, se ruga şi îi cerea cu lacrimi aju- 
torul. După două săptămâni, într-o dimineață când s-a tre- 
zit a observat că „boala de unde a venit acolo s-a şi dus”. 

Maria Dimitriuc avea sinuzită şi dureri puternice de 
cap. S-a întâmplat ca împreună cu mama şi cu sora sa să 
meargă într-un sat vecin, aflat la o distanță de cinci kilo- 
metri de Poceaev şi au trecut pe la părintele Iosif pe la 
mormânt. Luând un pumn de țărână ea l-a apropiat de 
frunte. Şi aşa a mers jumătate din drum şi deodată a simţit 
că nu mai are pământ în mână și că durerea a dispărut, 
spunându-le acestea îndată surorii şi mamei sale. 

M. avea dureri puternice la mâini. Ea a venit la mor- 
mântul starețului, s-a rugat şi, punându-și mâinile bolnave 
pe mormânt s-a rugat pentru vindecare. Durerea a dispărut. 

Monahiei M. i s-a îmbolnăvit piciorul; nu i-a fost de 
folos nici un medicament. Cu mare greutate ajungând ea 
la cimitirul monahilor, a luat o mână de pământ de la 
mormântul părintelui, şi-a frecat piciorul şi a plecat acasă. 
Boala a trecut. 

Roaba lui Dumnezeu V. a venit şi ea la mormântul 
sfântului. Suferea de multă vreme de dureri puternice de 
cap. Cu credinţa că se va tămădui şi-a sprijinit capul de 
crucea lui, s-a uns cu ulei din candelă, şi s-a vindecat. 

Unei locuitoare a Poceaevului i s-au umflat picioarele 
așa de tare încât nu mai putea să meargă. Boala era peri- 
culoasă, putea să ducă la amputarea picioarelor. Tânguin- 
du-se de durere, a ajuns cu mare osteneală la mormântul 
părintelui Iosif. Plecându-şi genunchii lângă cruce, a 
cerut cu lacrimi de la părintele ajutor: „Tu întotdeauna 
m-ai tămăduit când erai viu, tămăduieşte-mă şi acum...” 
Și imediat a simțit o uşurare şi în acelaşi timp şi o vinde- 
care desăvârşită, fără vreun tratament medical. 

Monahia M., cu mare efort, a ajuns la mormântul pă- 
rintelui Iosif — avea dureri puternice în regiunea lombară 
şi la picioare. S-a urcat cu ambele picioare pe lespedea de 
pe mormânt, sprijinindu-se de gărduţul care împrejmuia 
mormântul. Se ruga în gând, cerând vindecare. Deodată a 
simțit că din mormânt a ieşit o putere asemenea curentu- 
lui electric care i-a străbătut trupul şi s-a topit, durerea a 
dispărut, picioarele şi-au recăpătat puterea de mai înainte. 

Şi multe cazuri de acest gen, la prima vedere simple, 
vorbesc despre sfinţenia alesului lui Dumnezeu. 

Unei femei din Georgia, părintele Iosif i s-a arătat în 
vis. Ea nu îl văzuse niciodată, nu auzise nimic despre el. 
Părintele a sfătuit-o să-şi aducă nepoțica suferindă la el la 

mormânt. Şi, într-adevăr, nepoțica s-a vindecat. Acea fe- 
meie a plătit ca să se facă o rugăciune de mulțumire, iar la 
mormântul vindecătorului au făcut la cererea ei rugăciu- 
nea parastasului, după care a organizat în acelaşi loc o 
masă pentru toți cei prezenţi. 

Mulţi au afirmat că, venind la mormântul părintelui, au 
primit o linişte sufletească şi s-au vindecat de diferite ne- 
putințe. S-au vindecat aici şi de patimi trupeşti. Judecați 
şi singuri. O femeie avea un soț beţiv fără simțul răspun- 
derii, mânios şi bătăuş — nu aveau pace cei ce trăiau cu el. 
Acea femeie a venit împreună cu fiica sa la Poceaev, a 
mers la cimitirul monahilor la părintele Iosif cerându-i 
ajutorul. Având un oarecare îndemn lăuntric, a pus o sti- 
clă de vin roşu pe mormântul părintelui şi cu lacrimi în 
ochi s-a rugat pentru tămăduirea soțului. Acest vin era 
ultima picătură — soţul ei a refuzat de atunci să mai bea. 

De foarte multe ori se pot vedea la mormântul părin- 
telui oameni Stăpâniți de duhuri necurate, se pot auzi stri- 
gătele lor neomenești: „cu focul mă arde, cu bâta mă bate, 
am să ies, am să ies...” Tot aşa ca şi în timpul vieţii... Şi 
se duc la el ca la unul viu şi locuitorii din apropriere. Nu 
va mai creşte, după cum se vede, iarbă pe cărarea care 
duce spre părintele, fiind bătătorită de oameni necăjiţi 
care se merg la el cu nădejdea de a afla tămăduire de la 
Dumnezeu şi mângâiere pentru rugăciunile părintelui Io- 
sif — celui plăcut lui Dumnezeu. Oamenii cred şi sunt 
convinşi de sfințenia lui, iar glasul lor este glasul lui 
Dumnezeu. Şi acest fapt este un adevăr de necontestat. 


* 


Scrisorile... Scrisorile care au venit pe adresa Lavrei 
Poceaevului. Ele sunt multe. Şi în fiecare există câte o pa- 

gină de fapte săvârşite de sfântul Amfilohie, minuni. Şi 
fiecare scrisoare poate da o anumită senzaţie de aproprie- 
re față de necazurile omului. El avea puterea de a se apro- 
pia cu blândeţe și fineţe, cu dragoste părintească de orice 
suflet bolnav, tulburat, care nu se înțelegea pe sine însuşi, 
curățindu-i calea şi arătându-i încotro şi cum să meargă. 
Şi în fiecare scrisoare, printre rânduri, se ascunde caracte- 
rul tainic al nevoinţei sfântului, după a cărui accesibilitate 
şi sociabilitate exterioară se ascundea uriaşa lui osteneală 
duhovnicească, credința tare, acea stare despre care măr- 
turisea sfântul Apostol Pavel: „De acum nu mai trăiesc 
eu, ci Hristos trăieşte în mine...” 


Eu, Galina Alexeevna, vreau să vă fac cunoscute cele 
ce s-au întâmplat cu mine. Pentru prima dată am venit la 
Mănăstirea Poceaevului în luna iunie cu băiatul meu Gri- 
gorie care era într-o stare foarte îngrijorătoare. Am vizitat 
mormântul sfântului Amfilohie. Slavă lui Dumnezeu pen- 
tru că mi-a arătat calea care m-a dus la acest părinte! 

Aveam sub braț de mulţi ani tumoare, iar în interiorul 
acestei tumori simţeam ceva tare, ca o pietricică nu prea 
mare. M-am gândit să pun la rană nişte țărână de la mor- 
mântul sfântului. Chiar din prima zi de când am început 
să fac acest lucru am început să simt pulsații în sân, ca şi 
cum s-ar fi întâmplat ceva înăuntru. Avându-mi sufletul 
plin de pace, m-am bucurat foarte mult de cele ce se în- 
tâmplau. Au trecut două săptămâni şi după rugăciunile de 
dimineață am început să-mi fac masaj la sân. A început 
să-mi iasă din sân nişte puroi dens de culoare cenu- 
şiu-verde. La început ieşea puţin, iar mai târziu mai mult. 

Am primit vindecare. M-a cuprins o bucurie de neînchi- 
puit, fiindcă această boală m-a chinuit aproape zece ani. 

Eu am crezut că schiigumenul Amfilohie poate să vin- 
dece orice boală! 


Venind la Lavra Poceaevului, m-am îmbolnăvit de an- 
gină purulentă. Vroiam să mă duc la doctori, însă m-a 
atras ceva la mormântul părintelui Amfilohie. Am mers la 
mormânt. Acolo un monah îi citea acatistul. După acatist, 
acesta mi-a uns cu untdelemn de la candela mormântului 
gâtul bolnav şi eu mi-am pus ţărână de la acelaşi mor- 
mânt. După o zi toate durerile au dispărut. 


Păcătoasa Xenia 


Eu, Secretariuc Galina Hrisanfovna, sunt din Odesa. 
Pentru prima dată am vizitat această lavră a Poceaevului 
în anul 1958 şi am văzut minunate vindecări ce se săvâr- 
şeau pentru rugăciunile părintelui Iosif. Cred că este de 
datoria mea să nu țin sub tăcere aceste minuni. Am asistat 
la vindecarea unui demonizat mai în vârstă. Iar o femeie 
de aproximativ cincizeci de ani se rostogolea spre intrarea 
în catedrală. Pentru rugăciunile preacuviosului s-a vinde- 
Cat şi aceasta. După izgonirea demonilor, cei doi care fu- 
seseră demonizați se rugau în linişte în timpul slujbei și 
s-au împărtăşit cu Preacuratele Taine ale lui Hristos. 


Foarte des am văzut lucruri neobişnuite la părintele lo- 
sif. Am văzut lupta dintre acest părinte minunat şi satana. 
lată un caz: preacuviosul s-a apropiat de o femeie care 
tipa, punându-și mâna peste ea, însă aceea striga: „Părinte 

Josif, suntem mai mulţi, nu ne vei putea învinge, nu vom 
ieși, suntem şase”. lar părintele îi răspundea: „Veţi ieşi!” 
Demonul striga: „Nu vom ieşi, ea este a noastră de la ze- 
ce ani”. Părintele Iosif, îndreptându-şi privirea către cer, 
se ruga cu inimă înfrântă, iar femeia striga: „losife, losife, 
nu te mai ruga!” 

În cele din urmă, s-a vindecat. 

Oare aceasta nu este o minune? 


Cremenej 
Alexandrov O.A. 


Pe când aveam patru ani eram bolnavă: tot trupul îmi 
era acoperit de răni pline cu puroi. Mama s-a adresat me- 
dicilor, însă fără vreun rezultat. Am simțit o uşurare când 
m-au uns de două ori pe zi cu un fel de unguent. Însă pu- 
terea bolii se întărea tot mai mult. Au sfătuit-o pe mama 
să se adreseze părintelui Iosif. Starețul s-a uitat la răni și a 
zis că o astfel de boală nu a mai întâlnit niciodată. A po- 
runcit să venim după două zile după medicament. Alifia 
lui am folosit-o trei zile după cum am primit binecuvân- 
tare şi trupul s-a curăţit definitiv. Boala nu a mai revenit 
niciodată. 


Poceaev 
Belinskaia L. A. 


Vă rugăm să mărturisiți despre minunea aprinderii de 
la sine a candelei de pe mormântul schiigumenului Amfi- 
lohie, după săvârşirea Litiei şi citirea rugăciunii, pe 2 

decembrie 2000, la 15.30. În timpul citirii rugăciunii, eu, 
protoiereul Serghie, am simțit o căldură la ceafă. În tim- 
pul în care îi ungeam pe credincioşi candela s-a stins, iar 
după zece secunde s-a aprins din nou şi nu s-a mai stins 
până la sfârşit chiar dacă bătea vântul, ceea ce mărturisim 
şi noi. 


Martori din Hmeliniţkii: 

Prot. Serghei (Bondarenko), Bondarenko L. P., 
Goțkaliuk K. O., Bondarenko V. S., Tcaciuc N. F., 
Pozdnokova A. V. (şi încă vreo 30 de oameni). 


Reparându-mi acoperişul casei, am călcat pe un cui 
ruginit şi mi-am străpuns piciorul. Peste câtva timp, pici- 
orul s-a umflat foarte tare şi s-a învinețit. Nu puteam să 
merg. În tot timpul acesta m-am rugat lui Dumnezeu. Şi 
odată, noaptea în somn, mi s-a arătat schiigumenul Amfi- 
lohie. El a intrat în casă, s-a pus lângă icoană şi s-a rugat 
mult timp. M-am trezit dimineaţa şi nu am mai simțit du- 
rere în picior. M-am uitat la rană şi am văzut că tumoarea 
a început să dispară. A ieşit din rană mult puroi. M-am ri- 
dicat pe piciorul bolnav şi am început să merg. S-a întâm- 
plat o minune! Am fost vindecat pentru rugăciunile schi- 
igumenului Amfilohie. 


Minsk, 
Pikulin L. 


Eram foarte bolnavă de inimă, abia mai mergem, tre- 
muram toată. Când am vrut să merg la Lavră, rudele nu 

m-au lăsat; se temeau că nu voi ajunge şi voi muri pe 
drum. Am ajuns la Poceaev iar acolo ne-au sfătuit să mer- 
gem la laloviţa. A doua parte a drumului, din cauza ca- 
rantinei, a epidemiei de febră aftoasă, am parcurs-o pe 
jos. Imediat după ce am intrat în satul natal al starețului 
mi s-a făcut atât de bine, încât eu le-am ajutat pe cele ce 
m-au însoțit să ducă bagajul. Părintele ne-a întâmpinat în 
curte. Ne-a pus la masă şi ne-a pregătit şi loc în care 
ne-am odihnit. Dimineaţa am mers la rugăciune. După 
slujbă, părintele Iosif s-a apropiat de mine și mi-a zis să 
stau liniştită, că totul va fi bine. 
Toate aşa s-au şi întâmplat cum a spus părintele. 


Regiunea Volânskaia, 
Manevici, Șuleak E. S. 


Eu sunt un pelerin din Voronej. Am început să citesc o 
rugăciune la mormântul schiigumenului Amfilohie adre- 
sată lui. Dintr-o dată, din partea bisericii Naşterii Preasfin- 
tei Născătoare de Dumnezeu s-a auzit o cântare. M-am 
gândit că poate pelerinii cântă împreună cu preotul lângă 
biserică. 

Era un timp liniştit. Când m-am apropiat de ușă, am 
văzut că este încuiată. Făcându-mi cruce, am ascultat cu 
atenţie: am auzit clar un glas de preot, care treptat se au- 
zea tot mai puţin până a încetat să se mai audă. Această 
minune a avut loc la 3 noiembrie 2000, aproximativ la ora 
zece-unsprezece. 


Regiunea Voronej, 
raionul Novo-Usmanskii, Otradnâi, 
Țâmbal V. 1. 

În anul 1985, lucrând ca instalator la distribuţia gaze- 
lor, am fost accidentată. O şină retezată a căzut de la înăl- 
țimea de o jumătate de metru şi m-a lovit la barbă, după 
aceea la frunte. Mi-a fracturat maxilarul, mi-au căzut doi 
dinţi şi mi-a fost zdrobită buza de jos. Am fost dusă în 
stare de inconştiență la spital, unde mi-au cusut rănile. 
Datorită traumei cranio-cerebrale, aproape că mi-am pier- 
dut vederea. Venind odată la Lavra Poceaevului, am auzit 
că la cimitirul monahilor există mormântul părintelui 
Amfilohie, pentru ale cărui rugăciuni s-au vindecat mulţi 
oameni. M-am rugat şi eu de mai multe ori către părin- 
tele. Şi, minune! Domnul mi-a redat vederea. Acum scriu 
şi citesc fără ochelari. 


Regiunea Donețk, 
Enakievo — 14, 
Kalinina R. P. 


În ultimii trei ani am suferit de dureri intense în spate, 
care n-au încetat nici ziua, nici noaptea — urmări al efortului 
mare pe care l-am depus la lucru şi al practicării excesive a 
exerciţiilor sportive. Diagnoza: artroză. Şedinţele de terapie 
manuală, de masaj şi de alte procedee de tratament aduceau 
o uşurare care nu dura mai mult de două zile. 

La Crăciun, în anul 2000, am fost la Lavra Poceaevu- 
lui. Am aflat de la un pelerin din Moscova că după ce a 
mers la mormântul sfântului Amfilohie el s-a vindecat de 
durerile de spate. În timpul slujbei praznicale spinarea a 
început să mă doară spatele atât de tare încât fiecare pas îl 
făceam cu un efort tot mai mare. 

Primind binecuvântare de la duhovnic, m-am dus îm- 
preună cu prietenul meu, Vladimir, la cimitirul monahi- 
lor. Plângând la mormântul părintelui, l-am rugat să mă 
vindece ca să pot sta la slujbă şi ca durerea să înceteze. 

În ziua următoare am venit împreună că prietenul meu 
din nou. Rezultatul a fost uimitor. Spinarea nu mă durea 
deloc. Aceasta a fost o minune adevărată! După atâţia ani 
de chin! Cu prima ocazie voi veni cu drag la locurile sfin- 
te din Poceaev. 


Moscova, 
Vinokurov N. I. 


În anul 1967, soția mea și-a fracturat mâna în regiunea 
cotului. I-au pus-o în ghips. Iar când i-au scos ghipsul, 
mâna nu se putea îndoi — anchilozase încheietura. Mult 
timp a mers primind diferite tratamente medicale, însă re- 
zultatul a rămas acelaşi, mâna nu se putea îndoi. M-au 
sfătuit să merg la părintele Iosif, mi-au dat și adresa. 
Chiar atunci am pornit spre Ialovița. Când am ajuns la 
stareț, m-am interesat dacă el vindecă astfel de boli. 

I-am povestit în mod amănunțit despre cele ce s-au în- 
tâmplat cu soția mea, cum şi-a fracturat mâna, cât timp a 
stat în ghips, în ce loc a fost fracturată şi care au fost ur- 
mările. Starețul m-a ascultat cu atenție şi mi-a spus să mă 
duc acasă liniştit, pentru că mâna se va vindeca. Aşa s-a 
şi întâmplat... 

Şi pe lângă aceasta, Părintele Iosif mi-a dăruit două 
icoane: icoana Maicii Domnului de la Pecerska şi icoana 
sfântului Serafim de Sarov, rugându-mă să le fac câte o co- 
pie mai mare. Am luat binecuvântarea şi iconițele şi am 

împlinit rugămintea starețului. Când mă întorceam cu icoa- 
nele, era frig afară, ploua, ploaie de toamnă. Autobuzele nu 
circulau în laloviţa în acea zi. Trebuia ca imediat după ce 
voi lăsa icoanele să mă întorc repede acasă. Am luat un 
taxi. Am mers atât timp cât drumul a fost de piatră. După 
aceea am mers pe jos. Era deja întuneric. Când am ieşit din 
pădure în câmp, am văzut o lumină, care venea spre noi. 
Apropiindu-ne, l-am văzut pe părintele Iosif: 

— V-am ieşit în întâmpinare, a spus cu bucurie părinte- 
le. Starețul era văzător cu duhul şi ştia că venim la el pe 
timp urât şi ne-a ieşit în întâmpinare ca nu cumva să ne 
rătăcim. 


Kirovograd, Gherasimiuk P. D. 


În luna mai din 2000, eu cu două nepoțele de-ale mele, 
Ana şi Tatiana am fost în vizită la Lavra Poceaevului, 
unde ne-am închinat la locurile sfinte ale Lavrei şi am 
fost la mormântul schiigumenului Amfilohie. 

După această călătorie, întreaga noastră familie a cu- 
noscut minuni de vindecare pentru rugăciunile acelui om 
plăcut lui Dumnezeu. 

Nepoţica Ana era bolnavă: avea o unghie încarnată în 
unul din degetele de la picior. Fusese operată deja de 
două ori. Operaţiile au fost dureroase şi s-au desfăşurat 
sub anestezie. Când am venit din Poceaev, degetul înce- 
puse din nou să facă puroi. Doctorul insista să se facă a 
treia operaţie. Atunci Ana singură a propus să-i pun la pi- 
cior pe rană nisip luat de la mormântul părintelui, pe care 
îl luase cu noi într-un mic săculeț. Seara am uns degetul 

cu untdelemn sfințit şi am legat deasupra rănii săculețul 
de nisip. După două nopți rana a dispărut. 

Același lucru l-am făcut şi cu mama mea în vârstă de 
86 de ani. Avea nişte răni la coate, inflamații puternice. 
Noi le ungeam în fiecare zi cu diferite unguente, dar aces- 
te medicamente nu au avut un efect prea mare. Făcând ru- 
găciune, am pus peste răni minunatul nisip luat de la mor- 
mântul preacuviosului Amfilohie, şi tămăduirea s-a repe- 
tat — inflamaţiile au dispărut şi rănile s-au vindecat. 

Nepotul Iaroslav avea la mână o eczemă microbiană. 
După prescrierile medicilor am uns mâna acestuia cu di- 
ferite alifii, însă eczema continua să se răspândească pe 
tot corpul. În acelaşi mod, la început i-am uns mâna cu 
untdelemn sfinţit şi trei nopți i-am ţinut copilului legat de 
mână săculețul cu nisip luat de la mormântul părintelui 
Amfilohie. Pe mână n-a mai rămas nici urmă de eczemă. 

Toate acestea le-a văzut şi le poate mărturisi şi fiul 
meu, care este doctor. 

lată ce minuni s-au făcut în familia noastră, cu mila lui 
Dumnezeu şi pentru rugăciunile Sfântului schiigumen 
Amfilohie. 


Vinniţa, 
Riabokoni G. F. 


Eu îl cunoşteam pe părintele Amfilohie şi am văzut 
cum. pentru rugăciunile lui, Dumnezeu tămăduia mulţi 
oameni. În anul 2000, în septembrie am venit la Poceaev 
de ziua pomenirii preacuviosului Iov, şi, ca de obicei, 
m-am dus şi la mormântul părintelui Amfilohie. La cimi- 

tirul monahilor m-am dus mai devreme pentru a mă în- 
china la toți cei ce se odihnesc acolo şi pentru a aprinde o 
lumânare la mormântul părintelui. Şi... o, minune! Am 
auzit o cântare de o frumuseţe extraordinară, care se au- 
zea din biserică. Se părea că începuse slujba, iar eu, fiind 
nedumerită, stăteam înaintea ușilor bisericii şi ascultam 
această frumoasă cântare. Biserica era închisă. Acele gla- 
suri îngereşti se auzeau când deasupra mormântului, când 
deasupra bisericii. Închinându-mă, am plecat în Lavră, 
însă acest cor numeros nu îl pot uita... 

Minunate sunt lucrurile Tale, Dumnezeule! Şi pe mine 
păcătoasa, Tu m-ai învrednicit să aud cele nevăzute. Îţi 
mulțumesc ie pentru toate. 


Rovno, 
Vailunova T. 


În ziua pomenirii minunilor săvârşite prin icoana Mai- 
cii Domnului din Poceaev în anul 2000, am fost învredni- 
cit să mă închin la Lavra Poceaevului. După Dumnezeias- 
ca Liturghie toți pelerinii au vizitat Schitul Lavrei şi cimi- 
tirul monahilor, unde au slujit un parastas la mormântul 
schiigumenului Amfilohie. 

Când m-am uitat la fotografia părintelui Amfilohie de 
pe monumentul funerar, îndată mi-am amintit de luna 
septembrie a anului 1967 şi am simţit o mustrare de con- 
ştiinţă. Pentru că până atunci nu i-am făcut cunoscut igu- 
menului Lavrei sau arhiereului locului că, prin rugăciuni- 
le schiigumenului Amfilohie, Domnul mi-a lungit viața 
cu mai mult de treizeci de ani. 

Toate au început pe 6 decembrie 1965. Eu eram paroh 
la biserica Sfinţilor Cosma şi Damian la suburbia orașului 
Korţa din regiunea Rovensk. După ce a fost închisă bise- 
rica Sfântului Nicolae Făcătorul de minuni, la sfârşitul 
Dumnezeieştii Liturghii şi după înconjurarea praznicală a 
bisericii, fiind cuprins de întristare — închiderea sfintei bi- 
serici, eu am cântat aşa de puternic, încât mi-am rupt cor- 
zile vocale. 

În dimineața următoare abia mai vorbeam. Am început 
tratamentul: inhalație, injecții, pastile. Însă acestea nu 
mi-au ajutat cu nimic, deşi am primit tratament şi la Kiev, 
şi la Moscova. Din cauza laringitei şi a amigdalitei pe cor- 
zile vocale au început să mi se formeze nişte excrescențe. 
Chiar dacă am primit acest tratament, mi-am pierdut vocea 
definitiv: peste un an nu mai puteam să vorbesc nici măcar 
în şoaptă. La slujbă eram ajutat de preoți şi diaconi. 

În policlinica centrală din Moscova, unde am ajuns da- 
torită colegilor mei de studenţie, mi-au stabilit următorul 
diagnostic: cancer la gât în stadiul III şi este nevoie de 
operaţie. Pentru a fi convins de diagnosticul stabilit, pro- 
fesorul Academiei Duhoniceşti de la Moscova, igumenul 
Sofronie (Dmitruk, acum episcop de Cerkas şi Kanevsk) 
m-a dus la un profesor care le oferea tratament medical 
locuitorilor Lavrei Sfintei Treimi din Sergheev Posad. 
După ce m-a cercetat profesorul a spus: 

— Dumneavoastră sunteţi preot... l-ați pregătit pe oa- 
meni pentru viața veşnică. Acum trebuie să vă pregătiți 
singur pentru acest drum pentru că tratamentul nu vă va 
mai ajuta cu nimic... Are loc un proces ireversibil din 
care nu mai puteți scăpa. 

Eu m-am smerit acceptând toate cele ce mi s-au spus şi 
m-am întors acasă. Nu am mai slujit nici o slujbă, însă am 
petrecut atunci mai mult în biserica în care slujisem şi în 
mănăstirea Koreţk. La Naşterea Maicii Domnului, după 
priveghere, am ieşit din mănăstire. De mine s-au apropiat 
nişte monahii care m-au sfătuit să mă duc la părintele Io- 
sif, un monah din Poceaev, care trăieşte în satul Ialoviţa, 
nu departe de Kremeneţ. 

Datorită recomandării lor, am plecat la stareţ. Autobu- 
zul care mergea spre lalovița era supraîncărcat cu oameni. 
La jumătatea drumului, câțiva călători au început să facă 
criză de îndrăcire. Ajungând în sat, am mers împreună cu 
oamenii. În acel timp eu nu purtam barbă şi eram îmbrăcat 
în haine de mirean. Văzându-mă, părintele m-a invitat la 
cină şi mi-a zis că toţi oamenii vor fi cazaţi pe la case prin 
sat, iar pentru dimineaţă m-a invitat să slujesc sfinţirea 
aghiasmei mici şi acatistul Adormirii Maicii Domnului. 

Eu am arătat prin gesturi că nu pot să vorbesc, însă el a 
spus că odată ce am venit să mă vindec nu trebuie să mă 
îndoiesc, şi m-a îndemnat să mai citesc și acatistul 
„Preadulcelui lisus”. 

M-am dus şi am cinat, m-am odihnit, iar dimineaţa la 5 
şi jumătate am venit în aceeaşi curte. 

Se adunaseră deja 50 de oameni. Erau toate pregătite 
pentru sfinţirea apei. Cu o zi înainte îmi atrăsese atenția 
un porumbar aflat în mijlocul curții. Acum porumbarul 
era deschis şi se vedea ceasornicul încadrat între nişte 
icoane. Acolo erau puse epitaful Maicii Domnului, tămâ- 
ia, cărțile şi veşmintele. Am îmbrăcat dulama, crucea, 
epitrahilul, mânecuțele şi felonul. Însă cum să slujesc 
dacă nu puteam nici măcar să şoptesc? 

În acest timp părintele Iosif se plimba prin livadă, se în- 
grijea de copaci și se ruga. Începând slujba agheasmei, 
m-am stăruit să spun în şoaptă măcar: „Binecuvântat este 
Dumnezeul nostru...”. Însă, în loc să spun în şoaptă, mi-a 
răsunat glasul. Nu ştiam ce se întâmplă cu mine! Am ter- 
minat slujba agheasmei şi am început slujba acatistelor, am 
făcut otpustul şi urma să stropesc oamenii cu aghiasmă. În 
această clipă s-a apropiat starețul de mine şi mi-a spus că 
el nu-i stropeşte, ci îi udă cu cana, ceea ce a şi făcut. 

După aceea m-a invitat la un prânz la el în chilie. 
Mi-am schimbat hainele, m-am îmbrăcat din nou în haine 
de mirean. Am dorit să-i mulțumesc părintelui pentru tă- 
măduire, însă nu mai aveam glas. Am tuşit de mai multe 
ori crezând că aşa îmi voi recăpăta glasul, am încercat 
încă o dată — în zadar, nu mai aveam glas. 

Ne-am pus la masă în chilie, în care era aşezată o masă 
de lemn, un dulăpior şi un pat din scânduri, aşternut cu 
nişte cuverturi de casă. Ne-au servit cu o găină friptă, o 
bucată de peşte, două pahare şi câte o jumătate de litru de 
votcă de magazin. În timpul în care părintele Iosif des- 
chidea sticla şi turna în pahare, eu mă gândeam: „Halal 
monah! După ce bei votcă şi guşti dintr-o găină friptă — 
într-adevăr poţi să lupți şi cu cei bolnavi!” Părintele mi-a 
turnat un pahar aproape plin, iar lui mai puţin de jumăta- 
te. I-am arătat prin gesturi că nu beau, întrucât îmi este 
gâtul bolnav. Însă el m-a îndemnat să beau: pentru cel pe 
moarte este totuna. 

Eu am băut. Părintele nu a băut. Mie mi-a tăiat o bu- 
cățică de găină, iar el a mâncat pește. 

Am băut și apoi m-am gândit cu tristeţe că votca o bă- 
usem eu şi tot eu am mâncat toată găina, iar pe Bătrân, 

după ce că m-a primit la masă, l-am şi judecat. Numai 
după aceea am înţeles că vodca sau vinul erau binecuvân- 
tate de părintele şi aveau puterea tămăduirii. Mulţumind lui 
Dumnezeu pentru mâncare, părintele Iosif m-a sfătuit să 
rămân, făgăduind că va continua tratamentul prin ierburi. 

Ziua următoare era sărbătoarea Înălţării Sfintei Cruci 
Şi eu m-am întors acasă. 

Fiind imatur duhovniceşte, eu nu înțelegeam de ce am 
venit până la urmă: nu am cerut nimic şi am plecat fără să 
obţin ceva, chiar dacă am simţit în mine minunea tămădu- 
irii în timpul agheasmei şi nu m-am îmbătat deloc de acea 
votcă. Însă în acel moment eu nu conştientizam ce s-a în- 
tâmplat de fapt. 

Întorcându-mă acasă fără vreun rezultat după sărbătoa- 
rea Înălţării Sfintei Cruci am început să mă tratez la home- 
opatul Popov. Boala se amplifica. Am început să simt du- 
reri puternice. Aşa m-am chinuit aproape jumătate de an. 
Era în 1968. A început Postul Mare. Sâmbăta, la denia aca- 
tistului Maicii Domnului am fost în mănăstirea din Koreţk, 
iar dimineața am făcut slujbă sub cerul liber. Acolo s-a în- 
tâmplat cu mine un lucru nemaiîntâlnit: nu am auzit sune- 
tul ceasului, şi m-a trezit sunetul clopotului. În timpul utre- 
niei îmi stătea în față imaginea visului. În vis eu m-am vă- 
zut deodată în curtea părintelui Iosif. Era dimineața, pădu- 
rea şi câmpul erau acoperite de ceață. În curte eram ca la 
patruzeci de oameni. Starețul se afla în livadă şi sădea co- 
paci. După un timp, el a lăsat lopata şi m-a chemat, făcând 
cu degetul spre mine. După ce m-am apropiat, el mi-a po- 
runcit să deschid gura şi şi-a băgat în gură degetul arătător 
şi cel mijlociu. Ele s-au dovedit a fi atât de lungi încât au 
ajuns în locul bolnav. Părintele Iosif a pipăit cu degetele 

partea inflamată din partea stângă şi, strângând-o puternic, 
a smuls-o şi a aruncat-o la pământ. După aceea a făcut ace- 
laşi lucru şi în partea dreaptă a gâtului. Salutându-mă, pă- 
rintele Amfilohie m-a lăsat să plec. 

În acel moment au sunat clopotele la biserică şi eu 
m-am trezit. A început acatistul Preasfintei Născătoare de 
Dumnezeu. Am intrat în diaconicon şi mi-am încercat 
glasul. Îmi revenise! I-am mulţumit lui Dumnezeu, Prea- 
curatei Sale Maici şi părintelui Iosif, şi îmi era foarte frică 
să mai rostesc vreun cuvânt, fiindu-mi teamă să nu se re- 
pete ceea ce s-a întâmplat după săvârşirea agheasmei 
mici. La sfârşitul Liturghiei mi-am mai încercat încă o 
dată vocea. O mai aveam! Durerea de gât a dispărut, ini- 
ma mi se umpluse de o bucurie nespusă care nu se mai 
sfârşea. Duminica m-am împărtăşit. 

Îndoindu-mă de vindecarea mea, marţi m-am dus la 
policlinică la doctorul care a urmărit încă de la început 
evoluţia bolii. Salutându-l l-am rugat să-mi mai exami- 
neze încă o dată gâtul: 

— Aţi văzut, Iaroslav Vasilievici, de la început v-am 
spus că-i nevoie de operaţie şi ar fi fost totul în regulă. Iar 
acum, după ce ați făcut-o, totul este în regulă, mi-a spus 
doctorul după examinare. 

Eu am început să-i explic: 

— Nu mi-au făcut operaţie. 

El mi-a uns gâtul cu un fel de alifie: 

— Cum nu i-au făcut? Rănile nu și-au revenit încă. 

Am început să-i explic că nu operaţia, ci ierburile m-au 
ajutat. Şi numai după ce i-am explicat în mod amănunțit 
i-am făcut cunoscut adevărul. După ce i-am mărturisit 
această minune, doctorul a început să meargă la biserică. 

Au trecut 32 de ani. De atunci nu m-a mai durut gâtul, 
glasul şi-a recăpătat puterea de mai înainte. Întotdeauna 
când vin la Lavra Poceaevului trec şi pe la mormântul pă- 
rintelui schiigumen Amfilohie. Domnul m-a vindecat 
pentru rugăciunile lui de această boală dificilă şi mi-a 
lungit viaţa. Îi mulțumesc foarte mult preacuviosului. 

Această minune pe care am visat-o este o mărturie pu- 
ternică prin care se vădeşte înălțimea duhovnicească la care 
a ajuns preacuviosul părinte, ale cărui rugăciuni ajungeau 
întotdeauna înaintea lui Dumnezeu. Şi acum sute de oameni 
bolnavi pleacă tămăduiţi de la mormântul părintelui. 

Eu, fiind preot şi primind vindecare, mărturisesc pute- 
rea duhului Preacuviosului părinte Amfilohie, care are 
putere de a tămădui de boli prin rugăciunile sale. 


Vladimir- Volinskii, 
mitrofor Prot. laroslav Antoniuk 


În anul 1946 m-am adresat părintelui Iosif după ajutor: 
la moara la care lucram îmi zdrobisem mâna dreaptă. Pă- 
rintele mi-a pus-o la loc şi, în scurt timp, rana şi-a revenit 
Şi mâna mea este sănătoasă ca mai înainte. 


Starâi Taraj, 
Kravciuk l. T. 


Eu aş vrea să vă povestesc cum părintele Iosif mi-a 
tămăduit fiul. Copilul avea jumătate de an când i-au apă- 
rut pe cap nişte răni mici. Am apelat la ajutorul doctori- 
lor, însă fără prea mari rezultate. Atunci m-am adresat pă- 

rintelui Iosif (era urmărit de autoritățile de atunci şi nu se 
putea uita să-l cerceteze pe copil decât în mod ascuns). 
Îmi ţineam copilul în braţe când părintele se întorcea de 
la masă. I-am scos căciula copilului, stareţul s-a uitat şi 
m-a sfătuit să fac un ceai din coacăze, să-i dau copilului 
şi să-l scald în această fiertură. 

Venind acasă, am făcut exact aşa cum mi-a spus pă- 
rintele. Dimineaţa copilul meu avea capul curat. 


Trofâmliuk L. A. 


Când avea trei ani fiul meu s-a îmbolnăvit grav de ri- 
nichi. Am fost în mai multe locuri, le-am încercat pe toate 
- nu a folosit la nimic. lar părintele Amfilohie, făcând ru- 
găciune, mi-a tămăduit copilul. 

Mie mi-au stabilit diagnosticul de cancer la sâni. Şi eu 
am fost vindecată prin rugăciunile părintelui. Mama mea 
avea un defect la inimă. La câți oameni nu s-a adresat ea! 
Nimeni nu a putut să o ajute. Iar părintele Amfilohie a 
tămăduit-o. 

Avea în gură afte: nu putea nici să mănânce, nici să 
bea. S-a dus la mormântul starețului, s-a rugat, s-a uns cu 
untdelemn sfinţit luat din candelă şi s-a vindecat. 


Poceaev, 


Lozovici V. A. 


În luna noiembrie a anului 2000, împreună cu un grup 
de credincioşi din orașul Belaia Țerkov, am vizitat Lavra 
Poceaevului şi, după ce m-am închinat la locurile sfinte 

ale Lavrei, am trecut pe la cimitirul monahilor. Am luat 
un săculeţ cu nisip de la mormântul părintelui Amfilohie. 

Ajungând acasă, am început să mă îndoiesc şi mă gân- 
deam: „Vai, am adus pământ de la cimitir şi în aparta- 
ment”. Am luat săculeţul de pământ şi l-am aruncat într-un 
tufiş. După ce am făcut aceasta, trei zile nu am putut să 
adorm chiar dacă veneam obosită de la lucru, şi dimineaţa 
şi seara citeam rugăciuni. Adormind în a treia noapte, am 
văzut în vis foarte clar mormântul şi fotografia părintelui 
Amfilohie pe el. Sculându-mă la miezul nopții m-am dus 
după săculeţ chiar dacă locul în care l-am lăsat era la o de- 
părtare de trei kilometri de la casa mea. Era o noapte mai 
friguroasă ca de obicei. M-am apropiat de tufiș şi luna şi-a 
făcut arătată lumina. Am găsit săculețul repede. 

Întorcându-mă acasă, am pus pământul din săculeţ în- 
tr-o vază şi am aşezat-o lângă nişte icoane. M-am culcat 
şi numai așa am adormit. Aşa am fost eu mustrată pentru 
necredința mea. 


Regiunea Kiev, 
Rozumeniko A. V. 


Pe când aveam zece ani, am fost bolnavă de reuma- 
tism. M-a vindecat părintele Iosif. Şi până acum nu am 
simțit nici o durere. 

La vârsta de 18 ani am căzut de pe bicicletă şi m-am 
lovit puternic la spate. Un an întreg s-au ostenit doctorii 
pentru a stabili un diagnostic corect. Când însă ne-am 
adresat starețului, el ne-a certat pentru că nu am venit mai 
devreme, deoarece acum va trebui să stau culcată. 

Eu i-am povestit că am fost la doctori, însă ei nu au 
putut să mă ajute cu nimic. În acel timp, părintelui îi in- 
terziseseră să mai vindece oameni, însă el se străduia să 
ajute celor necăjiţi. Ascultând de sfatul starețului, mi-au 
pus un corsaj din ghips şi am stat aşa trei ani. În tot acest 
timp am fost sub observaţia părintelui. El venea la mine, 
mă examina şi îmi spunea mângâindu-mă că eu voi fi 
numaidecât sănătoasă; se ruga pentru mine. Nu-mi era aşa 
de greu să stau culcată. 

Îi sunt foarte recunoscătoare preacuviosului pentru vin- 
decare. Acum sunt sănătoasă, am şi familie şi mă simt bine. 


Poceaev, 
Lesâk A. P. 


În anul 1955, având mâna ruptă, m-am adresat părin- 
telui Iosif. Părintele mi-a aşezat mâna la loc, m-a binecu- 
vântat şi mi-a spus să vin peste două săptămâni. Când am 
venit la stareț în ziua în care mi-a zis să vin, mâna mea 
era aproape sănătoasă. Îi mulțumesc lui Dumnezeu şi pă- 
rintelui Iosif pentru ale cărui rugăciuni mâna mi s-a prins 
corect. 

În anul 1957 m-am adresat pentru a doua oară părin- 
telui Iosif cu copilul meu. Fetiţa mea avea ochiul înroşit. 
Părintele mi-a binecuvântat copilul şi mi-a recomandat 
să-i pun copilului o compresă din lapte acru. Cu binecu- 
vântarea părintelui Iosif şi cu mila lui Dumnezeu, copilul 
s-a vindecat. 


St. Poceaev, 
Maria 

Când fiica mea avea cinci ani s-a îmbolnăvit de ecze- 
mă. Întreg capul îi era plin de răni, începuse procesul de 
purulență. La spital nu au putut să mă ajute cu nimic. Au 
încercat toate metodele posibile, toate alifiile care se folo- 
sesc în astfel de cazuri — nu i-a ajutat cu nimic! Un mo- 
nah mai în vârstă m-a sfătuit să merg cu copilul la părin- 
tele Amfilohie. Părintele locuia atunci în sat. Când am 
adus-o pe fetiță, starețul i-a examinat rănile, care erau 
deja extinse ajungând până în zona ochilor. Punându-se în 
genunchi a început să se roage. După aceasta i-a uns ca- 
pul cu untdelemn sfințit. A doua zi rănile au început să 
dispară. În scurt timp i-a crescut și părul. 

Aş vrea să vă povestesc şi despre sora mea. Aceasta a 
căzut odată de pe un stog de fân şi şi-a străpuns mâna cu 
furca. A început să se dezvolte cangrena. La spital au ho- 
tărât să-i amputeze mâna. Atunci ne-am adresat părintelui 
Amfilohie. El i-a examinat mâna, s-a rugat şi ne-a dat câ- 
teva sfaturi pentru tratament. Sora mea are acum şapte- 
zeci şi nouă de ani. Și mâna ei este sănătoasă. 


Starâi Poceaev, 
Tivoniuk M. | 


Acestea s-au întâmplat în anul 1966. Soacra mea avea 
o fiică bolnavă de epilepsie. Au adus-o la părintele Amfi- 
lohie în laloviţa. Părintele le-a întâmpinat, le-a ascultat, 
s-a rugat şi a spus că mama ar trebui să ţină post miercu- 
rea şi vinerea. Mama a împlinit cuvântul stareţului şi boa- 
la a cedat. 


Regiunea Volâni 


Undeva în anii şaizeci, tatăl meu, acum răposat, se îm- 
bolnăvise. El lucra la calea ferată, a fost examinat în spi- 
talul staţiei Sarn. Comisia medicală a stabilit diagnosti- 
cul: cancer la stomac. 

Auzisem multe lucruri despre darul vindecării oame- 
nilor pe care-l avea părintele Iosif. El era ultima noastră 
nădejde. Şi ne-am pornit la drum. Părintele locuia într-o 
casă nu prea mare. Lângă casă era o capelă. În curte, lân- 
gă casă, erau mai mulți oameni. Toţi îl aşteptau. Unii spu- 
neau că-l aşteaptă de mult timp. 

Nu după mult timp a ieşit stareţul şi a arătat cu mâna 
spre mine. A început să-l întrebe pe tatăl meu despre boa- 
lă, însă el a început să sughiţe şi în continuare am început 
să-i răspund eu la întrebări. l-am spus că pe tatăl meu l-au 
externat din spital pentru că nu l-au putut tămădui. Părin- 
tele Iosif ne-a dat ierburile şi mi-a zis că se va însănătoşi. 
Tată] meu a mai trăit încă şaisprezece ani. 

Din laloviţa ne-am îndreptat spre Lavra Poceaevului, 
ne-am mărturisit şi ne-am împărtăşit. 


Regiunea Rovenskaia, Ostki, 
Agapia Liaşiuk 


În anul 1967, fiica mea în vârstă de numai opt luni s-a 
îmbolnăvit: se zbătea puternic şi făcea spume la gură. So- 
țul i-a chemat îndată pe doctori. Ne-au luat la spital. Aco- 
lo mai erau copii cu aceeaşi boală, cărora le făceau niște 
injecții. Mulţi au murit. Şi eu m-am hotărât să-mi iau fiica 
acasă. Fiica mea mai mare (avea atunci 1] ani) a început 
să se manifeste ca cea mai mică şi avea dureri puternice 
de cap. Nişte oameni cu inimă bună m-au sfătuit să ne 

adresăm părintelui losif, ceea ce am şi făcut. Când am ve- 
nit la părintele, el însuşi ne-a întâmpinat la poartă. Am în- 
ceput să-i explic de ce am venit şi el m-a rugat să vin la 
rugăciune. Lângă capelă erau mai mulți oameni. Exact 
atunci aduceau apă de la fântână pentru slujba agheasmei. 
Imediat după sfârşitul rugăciunii, părintele m-a chemat la 
el. El m-a rugat s-o dezvelesc pe cea mai mică de scutece, 
a luat o cană de un litru de apă şi a vărsat-o peste copil. 
După aceea încă una. După aceasta a turnat două căni de 
apă sfinţită peste cea mai mare. Toate acestea s-au întâm- 
plat înainte de sărbătoarea Înălţării Domnului — era frig 
afară. Îmi era frică să nu răcească copiii, însă dacă Dom- 
nul mă adusese aici însemna că aceasta era voia Lui. 
Boala nu s-a mai repetat niciodată. 


Kremenej, 
Andrusik V. 


Eu mărturisesc că părintele Iosif l-a vindecat pe fiul 
meu de două ori de când am început să merg la Lavra Po- 
ceaevului. 

Pentru prima dată aceasta s-a întâmplat când fiul meu 
avea două luni şi s-a îmbolnăvit de stomac. Aproape un 
an de tratament medical nu a dat nici un rezultat. Copilul 
se „topea” văzând cu ochii. Când ne-am adresat părintelui 
Iosif şi i-am spus necazul, el, rugându-se, ne-a dat o legă- 
tură de ierburi uscate şi ne-a spus să le fierbem şi să-i 
dăm copilului să bea. Noi aşa am şi făcut. Rezultatul nu 
poate fi numit altfel decât minune: după două zile fiul 
meu s-a însănătoșit definitiv, şi boala, slavă Domnului, nu 
s-a mai repetat. 

A două oară a fost în vara anului 1961, când, nu se ştie 
din ce cauză, fiului meu i s-a umflat încheietura mânii. 
S-a umflat aproape de două ori şi producea o durere mare. 
Noi ne-am dus cu copilul la diferiţi doctori, însă aceştia 
nu ne-au putut ajuta cu nimic: nu ştiau cum se tratează o 
astfel de boală. Atunci noi ne-am adresat din nou părin- 
telui Iosif. I-am arătat copilul şi l-am rugat să ne ajute. El 
s-a rugat, a luat mâna în palmele sale, a lovit-o încet şi a 
spus că va trece. Am plecat de la părintele cu o tristețe în 
suflet, pentru că părintele nu ne-a dat nici un medicament. 
Însă în dimineaţa zilei următoare nu ne-a venit să credem 
ochilor! S-a întâmplat o minune! Mâna era sănătoasă. Nu 
exista vreun indiciu că ar fi fost bolnavă! 

Trebuie amintit şi faptul că toate faptele bune pe care 
le-a săvârşit părintele Iosif le-a săvârşit fără a cere vreo 
plată, în afară de multumirea pe care o cerea să o dăm 
Creatorului pentru nemăsurata Lui iubire de oameni şi 
pentru izbăvire. Noi îi suntem recunoscători Domnului 
Dumnezeu pentru că ne-a învrednicit de a întâlni un astfel 
de om. Pomenirea părintelui Iosif va trăi cu noi până ce 
va fi viu neamul nostru. 


Poceaev, 
Șukalovici K. 


Mi s-a îmbolnăvit copilul. Doctorii nu au putut stabili 
diagnoza. Copilul abia mai respira, era foarte slăbit, tot 
trupul se învineţise, până s-a înnegrit... La întrebarea mea 
de ce nu îi oferă un tratament mi-au răspuns că copilul nu 
se mai poate vindeca. 

Eu cu soțul ne-am hotărât să ne adresăm părintelui Io- 
sif. Când am ajuns în Ialovița nu credeam că vom ajunge 
la stareţ — erau foarte mulți oameni. Dar imediat ce ne-am 
apropiat de casă, ne-a deschis uşile o oarecare femeie, a 
luat copilul de mână şi l-a dus după ea. Abia am trecut 
prin acea mulțime. Am intrat în cameră, iar acolo ne aş- 
tepta deja părintele Iosif. El l-a examinat pe copil şi a 
spus că are infecţie în sânge şi că până la urmă va trăi. A 
prescris nişte injecții şi compresă, l-a uns cu un fel de ali- 
fie. Peste trei zile copilul nostru s-a însănătoşit, trupul s-a 
dezumflat şi şi-a revenit. 

Aşa mi-a scăpat preacuviosul părinte fiul de la moarte 
în faţa căreia medicina s-a arătat neputincioasă. 


O locuitoare a oraşului Poceaev 


Pe data de 27 iunie 2001 igumena şi noi cu surorile 
mănăstirii „Intrarea Maicii Domnului în Biserică”, mă- 
năstire de maici din orașul Cernăuţi, am vizitat mormân- 
tul schiigumenului Amfilohie. Eram acolo pentru prima 
dată. Paznicul Mihail, care îngrijea mormintele de la ci- 
mitir, îl cunoştea pe părintele încă din timpul vieţii şi ne-a 
povestit despre nenumăratele cazuri de vindecare a oa- 
menilor bolnavi, demonizaţi, care au loc la rugăciunile 
Preacuviosului și după moartea lui. 

Eram zdruncinată până la lacrimi de cele auzite şi mă 
gândeam că, poate rugăciunile părintelui îmi vor ajuta şi 
mie. Având ascultare la bucătărie, mi-am scăpat pe mână 
nişte ulei încins. Am făcut o arsură puternică, mâna s-a 
umflat şi mă durea foarte tare. În locul unde m-am ars 

s-au format nişte pete maro-întunecate. În timpul în care 
ascultam cele spuse despre părintele Amfilohie eu stă- 
team cu mâna legată şi mă chinuiam foarte tare din cauza 
durerii. La mormântul sfântului ardea o candelă. Când 
mi-am uns marginea rănii cu untdelemn luat din candelă 
îndată am simţit o căldură plăcută şi dulce. Acestea nu 
pot fi spuse prin cuvinte! Durerea a trecut peste un oare- 
care timp, rana s-a dezumflat şi eu am crezut că mâna 
mea va fi sănătoasă! 

Îi mulţumesc Domnului Dumnezeu şi bineplăcutului 
Său schiigumen Amfilohie pentru marea milostivire pe 
care a arătat-o față de mine, nevrednica monahie Maria. 


Din cuvintele mamei îmi aduc aminte un caz de cu- 
noaştere cu duhul a părintelui Iosif. S-a adresat părintelui 
o familie mai tânără după ajutor, rugându-l să-i dăruiască 
prin rugăciune vederea celui de-al doilea fiu al lor care 
era orb din naştere. Părintele Iosif i-a răspuns mamei că 
acesta este păcatul ei. Aceea a început să se îndreptă- 
țească cum că nu ține minte să fi făcut aşa mari păcate. 
Însă părintele i-a amintit că, în copilărie, obişnuia să se 
urce în copacii în care erau cuiburi de păsări, lua puii şi le 
scotea ochii cu un ac. „Iar puii ăia plângeau...” 

La sfârşitul războiului veneau femeile să-l întrebe pe 
părintele Iosif dacă li se vor întoarce bărbaţii sau fiii vii 
de la război. EI le binecuvânta cu cuvintele: „se va întoar- 
ce al tău, şi al tău se va întoarce, iar tu nu plânge, nu plân- 
ge...” Prezicerile s-au împlinit. 


Nadejda Simora 

Aşa ne-am deprins noi: ne doare ceva — repede la medi- 
cină, uitând de sfinţi. Astăzi doctorii de multe ori vindecă, 
însă sfârşitul este de plâns. Și eu am alergat cu necazul 
meu din primăvară-n toamnă, şi degetele bolnave nu şi-au 
mai revenit. Şi aşa am ajuns la peştera preacuviosului. 
L-am rugat pe părintele care era acolo să-mi ungă mâna cu 
untdelemn din candela sfântului Amfilohie şi o maică mi-a 
şoptit să-mi ating degetele de sfintele moaşte... 

Eu am uitat de boala mea, m-am liniştit şi numai după 
două luni mi-am amintit şi m-am uitat cu atenţie la de- 
gete. Nu a rămas nici un semn din urma bolii: minunată 
învățătură de minte a preacuvioșilor pentru cei ce-şi pun 
nădejdea în ei înşişi. 


Poceaev 
Lesâk A. 


Vor trece ani şi poate sute de ani. Istoria va adăuga îr 
această carte noi minuni de vindecare pentru rugăciunile 
preacuviosului Amfilohie, minunatului tămăduitor dir 
Muntele Sfânt al Poceaevului. Şi aşa pururea vor veni la e 
oameni suferinzi, neputincioşi şi nefericiţi având nădejde ci 
se vor vindeca, şi îşi vor afla împlinirea rugăciunilor. 


Proslăvirea 


„Eu voi proslăvi 
pe cei ce Mă proslăvesc pe Mine” 


(I Regi 2, 30) 





e data de 23 aprilie 2002, în Lavra Pecerska, 

sub preşedinţia Înalt Preasfinţitului Vladi- 

mir, mitropolitul Kievului şi a toată Ucrai- 
na, a avut loc o şedinţă ordinară a Sfântului Sinod. Anali- 
zând viaţa, faptele şi minunile schiigumenului Amfilohie 
de Poceaev (Golovatiuc), Sfântul Sinod al Bisericii Orto- 
doxe din Ucraina a hotărât ca acesta să fie adăugat la nu- 
mărul tuturor sfinților şi a stabilit tipul iconografic al 
acestuia, iar cinstitele lui rămăşiţe ale trupului s-a hotărât 
să fie cinstite ca sfinte moaşte. Ziua prăznuirii sfântului 
Amfilohie este pe data de 12 mai. 

În Postul Mare a avut loc dezgroparea cinstitelor 
moaște ale medicului-ascet la cimitirul monahilor de la 
mănăstirea Poceaev, care au fost găsite nestricate, cei pre- 
zenţi fiind uimiţi de felul în care s-au păstrat. Rânduiala 
canonizării preacuviosului Amfilohie prin care a fost în- 
scris în numărul celorlalți sfinţi a avut loc în timpul Dum- 
nezeieştii Liturghii din catedrala Adormirii Maicii Dom- 
nului din Lavra Poceaevului, pe data de 12 mai 2002. La 
Sfânta Liturghie au fost prezenţi Mitropolitul Vladimir al 
Kievului şi a toată Ucraina şi Sfinţitul Arhimandrit al La- 
vrei Poceaevului, împreună cu 16 arhierei ai Bisericii Or- 
todoxe din Ucraina. La această slujbă s-au adunat mii de 
oameni. Pe data de 13 mai, moaştele sfântului Amfilohie 
au fost mutate din biserica Adormirii în biserica peşterii 
preacuviosului Iov, care se află sub aceasta. 

Lucrările dumnezeieşti sunt săvârşite prin oameni 
dumnezeieşti care, primind de la Domnul talanțţii i-au în- 
mulţit, unul aducând încă cinci, altul zece, iar alţii de o 
sută de ori mai mult, pentru care au şi primit, de la Dom- 
nul răsplată şi laudă, fiecare după vrednicia lui. Pentru că 
L-au proslăvit şi-L proslăvesc pe Făcătorul şi Dumnezeu 
prin viaţa lor, şi El îi proslăveşte încă din timpul vieții 
prin diferite daruri minunate: facerea de minuni, Cunoş- 
tința (vederea cu duhul), darul de a tămădui, cel al proro- 
ciei, al înțelepciunii duhovniceşti şi altele. „Sunt felurimi 
de daruri duhovniceşti, dar e Acelaşi Duh, şi felurimi de 
lucrări sunt, dar Acelaşi Dumnezeu care lucrează toate în 
toți” (I Corinteni 12, 4-5). În astfel de cazuri nu se cade 
să păstrăm tăcerea, ci se cuvine să-i proslăvim şi să le fa- 
cem cunoscute faptele şi lupta duhovnicească pe care au 
avut-o. Ar fi bine ca astfel de oameni să ajungă cunoscuţi 
contemporanilor noştri şi generaţiilor următoare şi astfel 
să fie slăvit Dumnezeu, stăruindu-se fiecare după putere 
a-i imita trăind o viață bineplăcută lui Dumnezeu, Celui 
ce dăruieşte viaţă veşnică tuturor celor ce-L iubesc. 

Şi deşi un număr mare de puţin credincioşi cred că as- 
tăzi nu există şi nu pot exista sfinți, pentru că au trecut 
acele vremuri când harul lui Dumnezeu lucra cu mai mul- 
tă putere şi-i întărea în săvârşirea faptelor celor bune spre 
mântuirea sufletului, însă, aşa cum spune şi sfântul Sera- 
fim de Sarov, harul este ca un izvor care nu seacă; iar oa- 
menii sunt aceiaşi ca şi în timpurile străvechi, însă ceea 
ce le lipseşte este puterea de a lua o decizie, puterea voin- 
tei de a se lepăda de sine, pentru ca luându-și crucea, să-L 
urmeze pe Hristos fără a se uita înapoi. Și pentru a fi înțe- 
lese astfel de lucruri, spre mântuirea neamului omenesc, 
Domnul înfăţişează şi acum lumii oameni cu un caracter 

deosebit de bărbăţie, tari în credinţă şi-n săvârşirea conti- 
nuă a faptelor duhovniceşti, care, atrăgându-şi harul Du- 
hului Sfânt aduc o lumină vie miilor de suflete ale crești- 
nilor ortodocşi care-şi caută mântuirea. 

Una dintre cele mai importante pilde ale Evangheliei, 
este cea despre despărţirea oilor de capre, a celor de-a 
dreapta, care vor merge în Împărăţia Cerului, de cei de-a 
stânga Domnului, care vor merge în întunericul cel mai 
dinafară (Matei 25, 31-46). Criteriile unei astfel de des- 
părțiri ne rămân necunoscute, şi aceasta fireşte, deoarece 
căile Domnului rămân necunoscute (Romani 12, 19). Însă 
Domnul, câteodată, binevoieşte să ne facă şi nouă cunos- 
cut şi faptul că unii dintre creştini au intrat în Împărăția 
Cerului, făcând acest lucru prin gura Bisericii. Biserica 
vorbeşte în numele lui Dumnezeu prin actul „de canoni- 
zare”. Canonizarea nu este act de „desemnare” a unui nou 
sfânt, ci doar o constatare a faptului aflării sfântului în 
ceata sfinţilor, care a avut loc înainte de canonizare şi in- 
dependent de aceasta, care însă pentru un timp a fost tăi- 
nuit de noi. Domnul a sfințit Biserica prin Sfântul Duh, 
dăruindu-i puterea de a vedea cele nevăzute şi dreptul de 
a anunţa cele văzute păstoriților săi, adică faptul că cel 
bineplăcut lui Dumnezeu se află în cealaltă lume de-a 
dreapta Domnului. Canonizarea nu face altceva decât să 
ne demonstreze faptul că cel canonizat de Biserică este 
primit de Dumnezeu în locaşurile Sale cele cerești. Iar 
acolo el ajunge prin viaţa pe care a trăit-o pentru Hristos, 
pentru aproapele, pentru faptele lui cele interioare. 

Bucuria Paștelui nu a trecut încă. Cântarea Paștelui încă 
mai răsună, natura strălucește, iar pe muntele Poceaevului 
are loc o nouă ceremonie irepetabilă — canonizarea şi pro- 
Slăvirea minunatului tămăduitor al pământului Volâniei, a 

schiigumenului Amfilohie. În constelația sfinţilor ruşi s-a 
aprins o nouă stea strălucitoare pe care Domnul ni-o înfăți- 
şează ca pe „o făclie care nu poate fi ascunsă sub obroc”, 
pentru ca să lumineze în lume spre slava lui Dumnezeu 
spre mângâierea, vindecarea şi mântuirea creştinilor. 

„„„ Se aude o bătaie de clopot, vin şi pleacă mulţime de 
oameni din toate părțile. Şi cu toții: unii au venit să-i mul- 
țumească sfântului pentru vindecarea trupului sau a sufle- 
tului, alții au venit să i se închine sfântului Amfilohie. 
Mulțimea lumii se agită aşteptând să vadă şi să audă 
Dumnezeiasca Liturghie. Biserica se umple de o mireas- 
mă plăcută... 

Odată cu începutul Liturghiei, peste mulțime se pogoa- 
ră o linişte adâncă. Se aude cântând măreț corul. În biseri- 
că răsună impresionant glasurile puternice ale slujitorilor 
sfântului altar. 

Biserica pământească se bucură astăzi şi triumfă şi Bi- 
serica cea cerească. Soarele se joacă cu razele sale cu o 
bucurie ca de Paşti. O cruce din norii albi de pe bolta ce- 
rului îşi face simțită prezenţa... Fiecare dintre cei ce au 
văzut această minune cerească au înţeles-o fiecare în felul 
său. Pentru unii aceasta-i calea vieții pe care urmând-o 
sfântul a ajuns la sfințenie; pentru alţii, acest semn este 
semnul prin care a învins sfântul răul, nedreptatea şi toate 
păcatele acestei lumi; în al treilea rând, în chipul crucii lui 
Hristos se ascunde harul care se odihneşte asupra munte- 
lui sfânt al Poceaevului. 


Amintire vie 


escoperire... Nu în fiecare zi ne face Dom- 

nul astfel de daruri — mila Sa arătată sub 

chipul moaştelor celor bineplăcuţi ai Săi. Și 
fiecare creştin stăruie să fie măcar martor al acestor fapte 
minunate. Însă nu toți se învrednicesc de o astfel de 
binecuvântare. 

Cele mari încep, de obicei, prin cele obişnuite şi sim- 
ple. În seara duminicii din 15 aprilie 2002, a venit chela- 
rul mănăstirii şi a zis: „vă cheamă vlădica”. Îngrijorân- 
du-mă m-am grăbit să iau binecuvântarea Preasfinţitului. 
În anticamera chiliei s-au adunat unii dintre fraţi. Prea- 
sfințitul, cum mi s-a părut, era într-o măsură oarecare tul- 
burat. Am luat binecuvântare, m-am salutat cu fraţii şi 
stăteam emoționat. Preasfinţitul m-a întrebat: „V-aţi dat 
seama de ce v-am chemat?”. Eu tăceam. „Hai să mergem 
să dezgropăm moaștele părintelui Amfilohie, a continuat 
el. Avem binecuvântarea Preafericitului ca în această 
noapte să le dezgropăm. Mergeţi, pregătiţi-vă”. Încă se 
mai dădeau instrucţiuni, se amintea de ceva..., iar eu stă- 
team emoţionat. Multe întrebări se frământau în capul 
meu: cum, Chiar acum? Oare cum va fi? Ce să fac eu aco- 
lo? Ce să iau cu mine?... „Peste o jumătate de oră la ico- 
nomie”, — ascultarea pe care a dat-o Preasfinţitul m-a ri- 
dicat din starea aceea de încordare. Am alergat în chilie... 
M-am schimbat repede şi m-am grăbit spre locul indicat. 
Maşina cu inventarul și cu fraţii mă aşteptau demult. Din- 

colo de cuvintele calde de salut se ascundea o puternică 
îngrijorare. Este întuneric. Ploua din ce în ce mai tare. 

În sfârşit, ne-am urcat toți, mergem. Atât de mult m-am 
îngrijorat încât a început să mă doară inima. „Doamne 
miluieşte”, numai aceasta spuneam. Cimitirul monahilor 
era cufundat într-o linişte de noapte. Trecând de porțile 
cimitirului, maşina s-a oprit înaintea bisericii Naşterii 
Maicii Domnului. Am coborât. În câteva momente, fraţii 
au instalat un mic cort, au tras lumină. Ploaia s-a oprit. 
Toate au fost pregătite pentru a începe... 

Preasfinţitul a slujit o litie şi a dat binecuvântare pen- 
tru începerea lucrărilor. Cei mai tineri şi mai puternici au 
luat lopeţile, cei mai bătrâni — gălețile. S-a început lucrul. 
Pământul era cărat din mână în mână. lată că au săpat și 
primul strat de pământ. Se auzea rugăciunea lui lisus. 

Creştea grămada de pământ. Cei ce săpau se afundau 
tot mai mult. În curte era frig, însă tuturor le era cald. 
Munca se încinse din ce în ce mai tare. Este prea cald. Să- 
păm pe rând. Şi iată aud: „aveți grijă!” Alerg cu găleata 
în mână spre mormânt. Sub un strat subțire de pământ se 
întrevede o parte din capacul sicriului. Lucrările au fost 
continuate de oaspeţii care au venit de la patriarhie. Au 
lucrat individual. Noi trebuia să cărăm doar pământul cu 
găleţile. Ritmul săpăturilor scăzuse simţitor. Însă nu era 
voie să ne grăbim. Darul fără de preţ al lui Dumnezeu -— 
sicriul cu moaştele — cerea o atenție deosebită. Şi ca răs- 
plată — prima minune! Sicriul a stat în pământ mai mult 
de 30 de ani şi s-a păstrat. Și aceasta cu toate că s-a scurs 
multă apă peste el printr-o gropiță care era lângă crucea 
de pe mormânt, pe care au făcut-o pelerinii care luau de 
aici pământ sfinţit. De ce oare s-a păstrat sicriul? Răspun- 
sul este simplu. Harul lui Dumnezeu se odihnea peste 

aceste sfinte moaşte. Apa ajunsese până la rădăcinile co- 
pacului şi pământul era îmbibat de apă. La ora cinci di- 
mineaţa sicriul era dezgropat în întregime. S-a luat deci- 
zia ca moaştele să fie transportate până-n Lavră în sicriu. 
Toţi sunt obosiţi, dar bucuroşi. lar a început să plouă. 
Cântându-se cântarea „Sfinte Dumnezeule...” sicriul a 
fost ridicat din mormânt şi pus pe un suport special pre- 
gătit dinainte. A fost învelit cu grijă într-o folie de polieti- 
lenă. Continuă să se cânte Cântarea Întreit Sfântă. Sicriul 
este adus la maşină. Fraţii duceau în mână moaştele sfân- 
tului Amfilohie. Au fost încărcate cu bine. A început o 
ploaie torențială de primăvară. Prima înconjurare a Lavrei 
s-a făcut cu maşina pe data de 16 aprilie 2002, în jurul 
orei 6 dimineața. 

Dumnezeule, Îţi mulțumesc pentru mila Ta. Preacuvioa- 
se părinte Amfilohie, roagă-te lui Dumnezeu pentru noi. 


leromonahul Nicanor 


„.. În sfârşit a venit momentul în care se va oficia sluj- 
ba proslăvirii. Înalt Preasfinţitul Vladimir, Mitropolitul 
Kievului şi a toată Ucraina, Arhimandritul Sfintei Lavre a 
Poceaevului se pregătesc pentru slujbă, iar cei adunaţi în 
altar se simt emoţionaţi. Este de la sine înţeles: un astfel 
de eveniment ca proslăvirea celor bineplăcuţi lui Dumne- 
zeu, nu se întâmplă în fiecare zi. Racla cu sfintele moaşte 
se află în muntele Poceaevului. Slujitorii Bisericii, care 
au venit să se închine, doreau să se atingă de raclă. 

A început Dumnezeiasca Liturghie... A venit momen- 
tul Intrării Mici. Mulţi preoți s-au îndreptat spre raclă stă- 
ruind să participe la aducerea lor în mijlocul bisericii 
Adormirii Maicii Domnului. Cei ce se rugau erau îngrijo- 

rați duhovniceşte. S-a făcut o linişte adâncă. Mitropolitul 
Cernăuţilor şi Bucovinei, Onufrie, a citit hotărârea Sfân- 
tului Sinod, iar după aceea mitropolitul Nifont al Volâniei 
şi al Luţkului a citit credincioşilor o scurtă istorisire a vie- 
ţii Preacuviosului. 

Au început să cânte „Mărimu-te” şi, parcă s-a deschis 
O ușă nevăzută şi harul lui Dumnezeu i-a umbrit pe toți. 
Oamenii posedaţi de duhuri necurate au strigat cu un stri- 
găt înfricoşător, aşa încât cu greu se mai auzeau cântările 
corului şi ecfonisele spuse de preoţi. În scurt timp demo- 
nizații s-au liniştit. Sfânta Liturghie a continuat după rân- 
duiala obişnuită. După slujbă, mii de rugători şi pelerini 
s-au îgrămădit lângă gărduț dorind să se atingă de moaş- 
tele noului bineplăcut al lui Dumnezeu. 

Şi cerul se arăta strălucind cu lumina ce lumina de la 
această slujbă. Pe bolta cerului au apărut trei cruci, ca şi 
cum o mână nevăzută le-ar fi desenat cu alb pe fondul al- 
bastru al cerului. Două au dispărut peste puţin timp, iar a 
treia încă mult timp i-a uimit pe credincioși. Mulți încer- 
cau să fotografieze acest semn ceresc şi să-şi facă o 
amintire... 


S. Starcevoi, profesor 
la Seminarul Teologic de la Poceaev 


În viaţă fiecare îşi are războiul său, şi fiecare termină 
acest război în mod diferit: cine biruitor, cine învins. Însă 
biruitori, potrivit Sfinţilor Părinţi, putem deveni doar îm- 
preună cu Hristos. Schiigumenul Amfilohie — mare tămă- 
duitor al pământului Volâniei — era unul dintre aceşti bi- 
ruitori. Întreaga lui viață pământească a fost o luptă nemi- 
loasă cu lumea păcătoasă şi ispititoare, această împotri- 

vire față de rău, față de neadevăr, față de slăbiciunile 
omeneşti, luptă pentru curăţia trupului şi a sufletului, pen- 
tru păstrarea credinței adevărate. El a rezistat cu demnita- 
te şi a trecut această cale pământească având ca arme du- 
hovniceşti: crucea şi rugăciunea, lăsând în inimile oame- 
nilor care l-au cunoscut o parte din dragostea şi bunătatea 
lui, s-a întors în patria cerească ca biruitor. Fiecare din cei 
ce i-au cerut ajutorul sau sfatul îşi aminteşte de acea față 
plină de bunătate în care se ascundea acea putere de a pri- 
vi clar în sufletul fiecăruia. Tot așa se uită la noi prin 
icoane având un nimb sfânt în jurul capului. Se uită la noi 
şi ne izbăveşte. Ne păzeşte şi sufletul şi trupul. 





Rugăciune 
către Cuviosul Amfilohie 


O, Preacuvioase Părinte Amfilohie. Tu, fiind luminat 
de cunoştinţa slavei Dumnezeieşti, în faptele credinţei în- 
tărit prin puterea lui Dumnezeu, iar nu prin înțelepciunea 
cea omenească, având nădejde în singurul Dumnezeu, nu 
în zadar te-ai trudit în lumea aceasta vicleană și desfrâna- 
tă, şi ai dobândit aici roada duhului: dragoste, bucurie, 
pace, viață îndelungată, înfrânare şi prin acestea ai dobân- 
dit aici adevăratul har al lui Dumnezeu, dar şi harul cre- 
dinței, al dragostei celei jertfelnice, care poate toate, toate 
le rabdă, toate le crede, nu caută ale sale, ci caută folosul 
celuilalt şi nu se sfârşeşte niciodată, trece mai presus de 
ceruri şi se sălăşluieşte în locaşurile Dătătorului de dra- 
goste, ale Însuşi Preaînaltului Dumnezeu. Pe Acela, tu, 
asemenea apostolilor L-ai proslăvit şi L-ai mărturisit fără 
frică prin minunile tămăduirilor şi ale dragostei față de 
străini, şi te-ai arătat păstor bun, punându-ţi sufletul pen- 
tru oi, fiind lumină turmei tale, mântuind oile cuvântătoa- 
re cele rătăcite, care s-au aruncat în robia stricăciunii, ară- 
tându-le locaș al harului, i-ai înnoit duhovniceşte, întărin- 
du-i în neputinţele lor, slobozindu-i de păcatele de moarte 
şi aducându-i la cunoştinţa Adevărului, care este însuşi 
Dumnezeul nostru lisus Hristos, Cel Care s-a răstignit cu 
trupul pentru păcatele oamenilor, deschizând prin aceasta 

intrarea în Împărăția Cerurilor, unde petreci cu toți drepții 
şi mucenicii acum cântând preacinstitul nume al Preasfin- 
tei Treimi şi Îi aduci laudă şi mulțumire Preacuratei Fe- 
cioare Maria împreună Arhanghelii şi cu Îngerii şi cu toți 
sfinţii. Te rugăm pe tine, Măritule Ales al Domnului, fii 
nouă mijlocitor şi rugător tare înaintea Domnului pentru 
mântuirea noastră, a păcătoşilor, de văzuţii şi nevăzuții 
vrăjmaşi, de năvălirea altor neamuri asupra noastră şi de 
războiul cel dintre noi, ca întăriți fiind prin rugăciunile 
tale cele atotputernice înaintea lui Dumnezeu, să putem 
cu tărie să luptăm împotriva dușmanilor mântuirii noastre 
şi aşa urmându-te pe tine să ne arătăm biruitori asupra 
vrăjmaşilor, care luptă pentru a dărâma puterea credinţei 
celei adevărate a Sfintei Ortodoxii, pe care tu ai înălțat-o 
şi ai mărturisit-o cu glas tare toată viaţa ta, şi pentru 
aceasta te-ai arătat încununat de Dumnezeu cu cunună 
negrăită, strălucind acum în Împărăţia lui Cerurilor înain- 
tea Tronului Împăratului Celui Atotţiitor, Căruia i se cu- 
vine toată slava, cinstea şi închinăciunea, împreună cu 
Tatăl şi cu Duhul în vecii vecilor. Amin! 


Troparul Preacuviosului Amfilohie 


Nevoitorule al Volâniei ortodoxe şi locuitorule vrednic 
al mănăstirii Poceaevului, tămăduitor preaminunat al lu- 
mii ortodoxe te-a arătat pe tine Hristos Dumnezeul nostru 
Bisericii Ortodoxe, preacuvioase părinte Amfilohie, Ace- 
luia roagă-te cu stăruinţă ca să ne izbăvească de năvălirile 
potrivnicilor şi să mântuiască sufletele noastre. 

Condac, glas 3 


Ca un apărător al credinței Ortodoxe şi învăţător al 
vieții celei curate, în boli şi scârbe grabnic ajutor şi apăra- 
re arăţi, înaintea Domnului stând în rugăciuni, preacuvi- 
oase Amfilohie, pentru aceasta îţi cântăm: păzeşte locaşul 
acesta şi pe cei ce se roagă împreună cu noi, şi scapă-ne 
cu rugăciunile tale, fericite părinte. 


Tropar, glas 4 


Înflăcăratule rugător pentru oamenii cei ce sunt în ne- 
cazuri, prin post, prin lupta cu patimile, privegheri în ru- 
găciuni, prin faptele milostivirii dragostea Împărătesei 
Cerului ţi-ai atras. Ai fost aici stâlp neclintit al credinţei, 
şi sfeşnic luminat al Ortodoxiei, celor deznădăjduiţi grab- 
nic izbăvitor şi tămăduitor fără de arginţi, izgonitor neîn- 
fricat al cetelor de demoni, bineplăcând lui Hristos Dum- 
nezeu şi tuturor sfinților aici, trei nume ai purtat în cinstea 
Sfintei Treimi: Iacov, Iosif şi părintele Amfilohie, roa- 
gă-L pe Atotmilostivul Dumnezeu ca să curățească inimi- 
le noastre de stricăciunea păcatului şi pentru rugăciunile 
Tale să mântuiască sufletele noastre. 


Condac, glas 8 


Iubind pe Dumnezeu Cel în Sfânta Treime închinat, pe 
Maica Domnului şi pe toți sfinţii din tinereţe te-ai arătat 
râvnitor al celor dumnezeieşti, plăcând acelora prin calea 
monahismului pe care ai urmat-o, a preoţiei, ajungând ie- 
roschimonah, ai împodobit mănăstirea Poceaevului prin 
rugăciunile tale şi prin cei patruzeci de ani pe care i-ai pe- 
trecut acolo. Pe creştinii ultimelor vremuri pururea îi întă- 

reai prin cuvintele: Cu noi este Dumnezeu! Câţi în Hris- 
tos v-aţi botezat, în Hristos v-aţi îmbrăcat. Pentru propo- 
văduirea ta cea neînfricată, purtarea cea fără cârteală a 
Crucii lui Hristos şi prin milostivirea pe care ai arătat-o 
față de aproapele, Hristos te-a îmbogăţit cu darul facerii 
de minuni, al cunoștinței şi al vindecărilor. Prin aceste da- 
ruri ai slujit Singurului Dumnezeu, nu şi lui Dumnezeu și 
lui mamona. Pomeneşte-i preacuvioase părinte Amfilohie 
înaintea Atotţiitorului pe toți cei ce săvârşesc sfântă po- 
menirea ta. 


Mărimurile 


Mărimu-te pe tine, preacuvioase părinte Amfilohie, şi 
cinstim sfântă pomenirea ta, cel ce eşti învățător al mo- 
nahilor şi cu îngerii împreună-vorbitorule. 


Către cititor 


anumit fapt de două ori, însă am făcut acest lucru 

doar pentru a sublinia şi mai mult darul lui Dum- 
nezeu pe care l-a avut sfântul Amfilohie. Facem o plecă- 
ciune până la pământ tuturor celor ce ne-au trimis aminti- 
rile lor şi ne-au ajutat să strângem documente şi fotografii 
(care actualmente sunt unicat) despre acest ascet tămădui- 
tor — preacuviosul Amfilohie, pentru a-l pomeni în rugă- 
ciuni, datorită cărui fapt noi am şi avut posibilitatea de a-i 
tipări viața. 

